text:
Nasuhuje wa mukobwa wari wambaye utwenda tugufi cyane, ako kanya njya imbere ngo twinjire, turi mu nzira,
Papa-“Ese ubundi ko ari wowe ukinguye byagenze bite Gabby?”
Njyewe-“Nyine nako…”
Nagiye gusubiza tugeze muri salon, Papa agikubita amaso Mama arikanga, wa mukobwa bari bazanye atangira kwihisha inyuma ye.
Linda yahise ahaguruka yiruka ahobera Papa, aramuterura arebye ukuntu yari yarahindutse agira umujinya,
Papa-“Suza! Urabona ukuntu umwana wanjye yabaye? Suza! Ibi ni ibiki wakoreye Linda?”
Mama-“Byose atari wowe se?”
Papa-“Suza! Uri umugore mubi! Nako uri umugome, ko wari uzi ko utazashobora kumwitaho iyo umunsigira?”
Mama-“Mugusigira mugusigira iki? Aba ni umutungo wacu di! Iyo dutandukanye tugomba kubagabana”
Linda-“Papa! Nkumbuye jus na biswi!”
Papa-“Humura ibyo nari nzaniye Gabby byose abiguhe, Suza! Ntacyo tuvugana, nsohokera mu rugo bitaraba nabi”
Mama-“Eheee! Wenda njyewe unyice ariko urengere umwana wawe uri mu nda”
Papa-“Ngo umwana uri he? Subiramo numve?”
Mama-“Hmmm! Ko mbona wikanga se nkaho ari ikirego urerwa? Ndakumenyesha ko nje nje, ntabwo ngiye gupfira iwacu kandi mfite umugabo utegetswe kunyitaho, ubu ndatwite inda yawe ya gatatu”
Papa-“Ngo? Ugize uti?”
Mama-“Mvuze ko ntwite yewe ko mbona bigutunguye se? Hari undi mugabo ngira?”
Papa-“Umva! Niba udashaka amahane nsohokera mu rugo”
Njyewe-“Oya Papa! Babarira Mama…”
Linda-“Papa! Ubu nsubiye kwicwa n’inzara?”
Linda yavuze gutyo wa mukobwa Papa yari azanye mbona agize agahinda maze ahita avuga,
We-“Yewe reka nigendere ndabona uru rugo ruhanse byinshi, umbabarire nubwo nkora amabi ariko ndacyafite agatima, mbega abana bababaje, ubu se koko aka gakobwa ntikazaba kankubye kabiri nikangana nanjye? Uyu muhungu we azaba nka se neza neza”
Papa yahise ashyira Linda hasi…
Papa-“Ibyo ni ibiki uvuga wowe? Urumva umuvumo uri kugereka ku bana banjye? Rekera ayo magambo yose nsohore uyu mugore”
Mama-“Erega ntaho njya!”
Papa-“Ariko Suza! Waromonganye unsiga njyenyine, unsigana urugo n’umwana kandi uziko ntaba mpari amezi atatu arashize uragarutse uje wetetena inda ngo uratwite? Sanga abo bagabo baguteye iyo nda…haguruka, haguruka se nyine”
Mama-“Ntiwari ufite undi mugore, niko Alice ntiyaguhaye ibyo naguhaga? Ariko sha noneho naje nje”
Papa-“Ziba aho se nyine…”
Njyewe-“Papa! Wabariye Mama ko atazongera?”
Papa-“Gabby! Ntongera kumva uvuga!”
Wa mukobwa yabonye umujinya wa Papa ahita avuga cyane,
We-“Ariko se ko numva ushinja umugore wawe nkaho…cyangwa wenda ahari najye nari nje mu materaniro hano? Reka nigendere da”
Mama-“Si ngaho!”
Yahise asohoka aragenda, Papa asigara yifashe ku kananwa, nta kindi yongeye kuvuga yicaye aho, iminota iba nk’icumi ntawe uvuga,
Njyewe-“Papa! Mama! Ko mutavuga? Ntabwo mwari mukumbuye kutubona twese turi kumwe?”
Bakomeje guceceka…
Njyewe-“Li! Nizere ko ejo tuzajyana kwiga”
Linda-“Yegooo! Nzongera mbone ba Fifi na ba bana bose twiganaga”
Njyewe-“Ubu se koko ibyo bize uzabimenya ko umaze igihe utiga? Mama kuki aho wajyanye Linda utamujyanye ku ishuri”
Linda-“Nirirwaga mfungiranye maze…”
Mama-“Linda! Funga uwo munwa wawe none aha”
Papa-“Uranyumvira?”
Linda-“Papa! Nahoraga mu nzu inzara ikanyica, haza umushyitsi akankubita ngo ntabwo turararana”
Mama-“Lindaa!”
Mama yasakuje cyane ka Linda karikanga kampungiraho…
Papa-“Suza! Njya nibaza niba aba bana ari wowe wababyaye bikanyobera? Ntabwo nari nziko uzahinduka, ese koko wahinduwe niki cyakugize umubyeyi gito gutyo?”
Mama yakomeje guceceka ntiyavuga, hashize akanya…
Papa-“Ntushobora kunsubiza?”
Cwe!
Papa-“Ok! Gabby! Mbwirira Alice aze mutume”
Njyewe-“Alice ntawe uhari yagiye”
Papa-“Ngo iki? Ngo yagiye? Yagiye hehe?”
Mama-“Ninjye namwirukanye!”
Papa-“Ariko se kandi ibi ni iki numva?”
Mama-“Papa Gabby! Naje nje kandi ngomba guhindura ibintu, uriya mukobwa niwe wansenyeye rero agomba kugenda nkubaka, dore ndanatwite atazantesha umutwe ikavamo”
Njyewe-“Mama! Waretse Alice akagaruka ko adukunda kandi atwitaho”
Mama-“Wabuzwa niki se kumushyigikira ko So yamuguteyemo”
Linda-“Nanjye ndashaka Alice Mama…”
Papa-“Suza! Ibyo uri gukora byose uzicuza”
Mama-“Wowe se ntuzicuza, ariko ahari wagize ngo nanze gukubita iriya ndaya kuko nta mbaraga ngira?”
Papa-“Kandi wa mugore uri ishyano! Ninde wakubwiye ko uriya ari indaya? Uriya nari nje kumuha akazi…”
Mama-“Ngo akazi?”
Papa-“Reka njye kwiryamira, urare mu cyumba cy’abashyitsi sinumve unkomangira”
Mama-“Ibyo nabyo, mfa kuba ndaye mu rugo rwanjye ibindi ntacyo bimbwiye”
Papa yagiye kuryama na Mama ahita ajya kuryama dusigara aho njye na Linda, hashize akanya nzimya itara natwe tujya kuryama, mu gitondo nakangutse mbona izuba ryakambye, mbyutsa Linda ngo twitegure tujye kwiga.
Twirwanyeho mu bwana bwacu turangije njya gukomangira Papa ngo aza adutware, hashize iminota nka mirongo itatu aribwo amaze kwitegura dufata umuhanda, twagezeyo twakerewe abandi bamaze nk’isaha batangiye kwiga,
Njyewe-“Papa! Uratuvugira dore twakerewe”
Papa-“Oya mugende mufatire aho bageze, ariko se ubundi kwiga ku bana nkamwe hari icyo bimaze? Muziga neza nimukura sha, mumaze kumenya ubwenge cyangwa nimushaka ntimuzige imitungo mfite izabatunga ntakiriho”
Njyewe-“Oya Papa! Mwarimu yatubwiye ko tutiga kugira ngo tuzagire amafaranga, ahubwo tugomba kwiga kugira ngo tujijuke”
Papa-“None se njyewe ko nize amashuri atandatu gusa ntabwo nababyaye nkaba nabatunze? Ni akazi kanyu nimwe bivuna ngaho muve mu modoka ngende”
Tugihagaze aho Directrice yahise aza adusanga, mubonye ntangira kugira ubwoba Papa ahita ambwira,
Papa-“Niko sha! Ko mbona wikanga ubaye iki?”
Njyewe-“Dore nguriya Directrice aje adusanga kandi twakerewe”
Papa-“Hhhh! Uriya mugore mwiza uza adusanga? Ko mbona ateye…nako ngaho muvemo mugende, ubwoba bw’abana ndabuzi”
Twabaye tukiva mu modoka yatugezeho,
Directrice-“Niko nta soni? Aya masaha niyo muzira kwiga? Uwo ni umubyeyi wanyu ubazanye cyangwa ni umukozi wanyu?”
Njyewe-“Ni Papa utuzanye”
Directrice yahise akomeza no kwidirishya ry’imodoka ya Papa, ibyo bavuganye byo ntago twabyumvise gusa yahise ava mu modoka,
Papa-“Niba ari ukuvugana nawe byo nta kibazo rwose! Hhhh! Erega buriya biba binakenewe, umugore mwiza nkawe se ugira ngo…”
Directrice-“Gabby! Munkurikire”
Yagiye imbere njye na Linda na Papa turamukurikira tugera mu biro bye Papa aricara twe dukomeza guhagarara,
Directrice-“Ni wowe Papa waba bana?”
Papa-“Eeeeh! Ni njyewe Mateso! Ninjye wababyaye ndabarera, uko ubareba uku ntacyo babuze rwose, erega njye buriya ndi umuntu w’umugabo, ntacyo mbuze nawe urabibona ahubwo ndabona nawe uri umugore mwiza? Biranshimishije umbwiye ko ushaka kuvugana nanjye, ahubwo se abana ntibaba bagiye ra?”
Directrice-“Oya nibagume aha kuko nibo batumye nguhamagara, niko se, niba koko ari wowe Papa waba bana, ujya ukurikirana imyigire yabo?”
Papa-“Cyane rwose, nizere ko baba aba mbere!”
Directrice-“Hmm! Biragaragara ko nta na kimwe uzi kubyerekeye imyigire yabo, ubu uraho utazi ko Gabby aba uwanyuma? Uyu mukobwa wawe we amaze igihembwe cyose ataza ku ishuri”
Papa-“Ngo? Gabby aba uwa nyuma? Reka reka ntibishoboka, ubwo se yaba uwa nyuma gute? Umwana wanjye uza mu modoka buri gitondo agataha akarya akaruhuka akareba television? Ubwo ni abarimu bamwanga, ahubwo icyo kirego ukigeho, bashobora kuba banyangira umwana”
Directrice-“Oya aho ho muribeshya, kuba umwana wanyu afite ibyo byose ntabwo aribyo bituma atsinda mu ishuri, hari abadafite byose yewe n’ amafaranga y’ishuri akabagora kuyishyura, ariko bagatsinda, ariko Gabby we afite byose, twibaza igituma atsindwa?”
Papa-“Buriya nuko aba yabishatse, hari igihe erega n’umwana yanga kubyigana n’abandi, akitsindishwa kugirango abandi bana bishime, Gabby! Iki gihembwe uzahite ubabana uwa mbere sha! Nzahita nkugurira icyo ushaka cyose”
Directrice-“Naho se uyu mukobwa wawe yararwaye? Byagenze gute?”
Papa-“Oya ntabwo yarwaye, yari yaragiye mu butembere”
Directrice-“Uuuh! Ubwo se koko mukura umwana mu ishuri nta mpamvu koko? Ubutembere? Ubutembere se kuki atabukora mu biruhuko ko aba aribwo aba afite umwanya?”
Papa-“Nta kibazo arakomereza aho abandi bana bageze…”
Directrice-“Oya ibyo ntabwo bishoboka, agomba gusibira, igihembwe cyose atiga ntabwo yakomezanya n’abandi”
Papa-“Gusibira harya bisaba iki?”
Directrice-“Nta kindi ni ukwishyura amafaranga y’ishuri byonyine”
Papa-“Eeeh! Nta kibazo wa mugani yasibira akaba anakura, ahubwo nibajye mu ishuri dusigare twiganirira, Gabby! Naho muri week end”
Directrice-“Gabby! Wowe nguhaye igihano cyo gupfukama umunsi wose mu ishuri, Linda we ni ingwizamurongo ajye aza cyangwa abyihorere nta kibazo, mupfa kuba muzishyura igihembwe gisigaye, agatangira kwiga neza umwaka utaha”
Papa-“Amafaranga nta kibazo iwanjye, ngaho nibagende”
Ako kanya twahise tugenda tubasiga aho, ngeze mu ishuri ndapfukama nk’igihano nari nahawe, cyakora mwarimu yageze aho agira impuhwe arampagurutsa nkurikira abandi nk’ibisanzwe.
Amasaha yo gutaha yarageze turataha, ibyo kudutahana byo byari byararangiye twatashye n’igitsi nk’abandi.
Iminsi yaricumye, amezi reka sinakubwira yiyongera ku yandi, Mama yari yaraciye ukubiri na Papa, ntibararaga mu cyumba kimwe, twabuze uziba icyuho cya Alice twatangiye kwimenya dore ko Mama yari akuriwe, kutwuka inabi byo byari byarabaye nk’ifunguro rya buri munsi.
Umunsi umwe tuvuye ku ishuri twasanze nta muntu uhari, umuzamu wahoraga mu rugo atubwira ko Mama yagiye kwa muganga kubyara, uwo mugoroba nagerageje gushaka icyo gushyira mu nda ariko biranyobera kubera, twihina mu buriri turasinzira.
Mu gitondo twagiye ku ishuri nk’ibisanzwe, ni mugoroba dutashye dusanga abaturanyi mu rugo, twihuta tujya kureba agahinja Mama Shema yari ateruye, ibyishimo biradusaba, reka Linda we byari ibindi.
Tucyambaye imyenda y’ishuri Papa yahise yinjira ari kumwe na Mupenzi, twese twiruka tujya kumuhobera kubw’ibyishimo twari dufite.
Yarakomeje aza yegera Mama nawe amuhereza umwana,
Papa-“Uuuh! Yambaye inka y’igaju, ni amaso yanjye ashaje se cyangwa?”
Mama-“Oya ntabwo ari amaso yawe ashaje Papa Gabby, umwana murasa, ni photo copy rwose pe! Urebe neza mu bitugu bye, ni wowe musa”
Papa-“Eeeh! Ko mbona se…”
Papa yatangiye kureba umwana muto w’umukobwa Mama yari yibarutse, uko amureba ari nako areba Mupenzi.
Mupenzi-“Rwose uyu mwana murasa, do reba neza umusatsi ni uwawe urasa umukara wagira ngo ni uwawe wamuhaye, genda Mateso uribyara ukaba umwe!”
Papa-“Ibi ni iki ra? Mupe! Usigaye untinyuka ukamvuga no mw’izina?”
Mupenzi-“Mumbabarire Boss! Ni ibyishimo ntewe no kubona umwana musa!”
Papa-“Ariko hari ikintu nshaka kumenya, nako reka nze gato, reka nze n’utari unzi aramenya uyu munsi……………………………………….
- Papa Gabby ati: “Oya mugende mufatire aho bageze, ariko se ubundi kwiga ku bana nkamwe hari icyo bimaze?”
- Uyu mwana usa na Se mu bitugu n’umusatsi se mwo kabyara mwe?
Ntuzacikwe na Episode ya 5 Ejo mu gitondo


c: text/html

text:
Nyuma yo gutangiza ku mugaragaro iki cyumweru mu karere ka Rulindo, kuri uyu wa gatatu tariki ya 18 Gashyantare 2015 mu karere ka Nyanza,intara y’Amajyepfo ababyeyi hakomereje ubukangurambaga bugamije gushishikariza ababyeyi gutoza abana babo kugira umuco wo gusoma.
Karambizi Oleg
Karambizi Oleg Olivier, umukozi ushinzwe isakaza n’imenyekanishabikorwa mu isomero ry’Igihugu wari uhagarariye Minisiteri ya Siporo n’Umuco yabwiye abitabiriye iki gikorwa muri Nyanza ko gusoma ari inkingi y’iterambere ry’umuryango n’Igihugu, akaba yabasabye urubyiruko gushigikira igihugu mu iterambere baharanira guteza imbere umuco wo gusoma.
Karambizi Oleg yagize ati: “Mureke dushishikarize abana bacu kugira umuco wo gusoma kandi dusome duharanira kwigira kuko aribyo bizadufasha kugera ku iterambere”.
Iki cyumweru gikomoje kurangwa n’ibikorwa bitandukanye birimo amarushanwa yo gusoma no kwandika ,imivugo y’abana bo mu mashuri abanza n’ayisumbuye, gutanga ibitabo, imurikabitabo, gusura amasomero n’ibindi bigamije gushishikariza abantu kugira umuco wo gusoma.
Iki gikorwa kigamije gukora ubukangurambaga ku kamaro ko kwimakaza umuco wo gusoma no kwandika kugira ngo bizafashe leta kugera ku ntego yihaye yo kubaka ubuykungu bushingiye ku bumenyi
Insanganyamatsiko y’uyu mwaka igira iti:”Dusome duharanira kwigira”.

robotstxt: allowed

filter: keep


text:
Abo bahungu bombi bari impanga, bakaba bene Rugomwa yari umugesera w’umuzirankende, akaba umutware w’umutoni mu b’ingenzi kwa Kimenyi Musaya umwami w’i Gisaka.
Bukeye Kimenyi atoresha abakobwa beza mu Gisaka, babazana mu rugo rwe rw’i Remera ry’i Mukiza (muri komini Kigarama ; mu Gisaka i Mukiza hari nk’ibwami mu Rwanda).
Bamaze kuhateranira yohereza abagore bakuru bo guhitamo abasumbije abandi ubwiza, kugira ngo bamwe azabarongore abandi abashyingire abahungu akunda. N’i Rwanda ni ko byagendaga, ni ko ibwami barambagizaga.
Nuko abagore bajya kurobanura abakwobwa; babakenyeza impu z’imikane, babareba imbere n’inyuma , babambika ubusa barabahindura bareba intantu n’ibibero. Umukobwa wa mbere aba Barakagwira ba Numugabo.
Igihe bakibisaganira, Kimenyi aba arahageze na wa muhungu Rugomwa; dore ko yamukundaga cyane. Ba bagore n’abakobwa babonye abatunguye barikanga. Arabasatira arabaramutsa n’abakobwa bose. Ubwo abagore bari bakikije Barakagwira.
Kimenyi arababaza ati “Ko nduzi mukikije uyu mukobwa mwese ni ibiki?”Abagore batinya kumubwira ko ari we uruta abandi ubwiza, kugira ngo bagenzi be batagira ipfunwe n’ishyari.
Kimenyi na we arabimenya aroroshya ati “Nimuze mbabaze”. Abajyana mu yindi ngombe; dore ko ibyo byagirirwaga mu gikari. Bahageze babona kumutekerereza ko Barakagwira aruta bagenzi be bandi ubwiza. Ubwo wa muhungu Rugomwa akaba ari aho.
Kimenyi arashimikira ati ”Arabaruta bose koko?” Bati” Arabaruta turakakuroga” Kimenyi akebuka Rugomwa ati “Muguhaye wanshima?” Rugomwa ati “Nagushima mba nkuroga.” Kimenyi ati ”Ndamuguhaye uzamurongore”.
Rugomwa rero arongora Barakagwira, atahirira i Mukiza kwa Kimenyi. Barakagwira amaze kurongorwa ntiyazuyaza, aherako asama. Igihe cyo kubyara kigeze, yibaruka abahungu babiri b’impanga , umwe bamwita Burya indi bamwita Buno. Bamaze gukambakamba, Kimenyi atekesha Rugomwa ubutware; aramusezerera ajya kuburereramo abana be. Bamaze kuba ingaragu, Kimenyi abajyana iwe bareranwa n’abe. Bamaze kugimbuka arabashyingira, abaha inka n’imisozi.
Biba aho bishyize kera Rugomwa arapfa. Abahungu be basigara mu bye babitungana n’ibyabo. Bitinze abantu bo mu Gisaka babagirira ishyari barabanga; babateranya na Kimenyi. Na we atangira kubareba nabi. Burya na Buno babibonye bagira ubwoba baracika; bamucikira i Bujinja.
Bamaze kugerayo bakeza umwami waho. Arabakira arabahaka. Hagati aho abanyagisaka bayoberwa aho bacikiye. Birarambanya hashira imyaka ariko bigeze aho barahamenya. Babwira Kimenyi bati “Burya na Buno bari i Bujinja”.
Kimenyi yohereza abantu bajya kubagarura kuko yabakundaga cyane. Bagezeyo barabaririza barababona ; bararamukanya barashyikirana. Bari bamaze kuba amajigija. Intumwa zibabwira ubutumwa bwa Kimenyi bw’uko bagaruka iwabo.
Bamaze kubyumva, Burya arabyemera, Buno araricurika ararahira; yanga kugaruka. Burya agarukana n’intumwa, Kimenyi amusubiza ibyabo byose, na we Buno yigumira iyo.
Nuko atindaharirayo, kugeza igihe agwiriyeyo yiseguye ubutindi. Rubanda rero rumaze kubona uko izo mpanga zanyuranije ibitekerezo byari mahwi amambere, babikurizaho imvugo yahindutse umugani baca bagira ngo ”Burya si Buno!” Bawuca bashaka kuvuga ko umuntu ari mutimukwe: nk’uko abo bahungu babusanyije ibitekerezo kandi bari akara kamwe.
Ku ruhande baba bashima Burya, ku rundi bagaya Buno. Ariko mu mvugo bisobanura ko ibihe biha ibindi ni nk’aho umuntu yagize ati ”Birya wangiriraga burya ntishoboye ubu noneho byarahindutse.”


text:
Uburyo 10 Bwo Kubenga Umusore Mu Kinyabupfura
1.Ndatekereza ko uri nka musaza wanjye( igisobanuro-ntunshimishije)
2.Ndacyari umwana(igisobanuro-urangana na data)
3.Singukunda muri ubwo buryo(igisobanuro-uri igihungu kibi-kitagira agasura, nagira isoni turi kumwe)
4.Nta gahunda ndafata(igisobanuro-mfite inshuti nyinshi z'abahungu)
5.Mfite indi nshuti y'umuhungu(igisobanuro-byaruta kwibana nakenera umusore nkikinisha aho kugira ngo umbere inshuti)
6.Sinjya nganira n'abahungu aho nkorera/niga(igisobanuro-singushaka)
7.Amakosa si ayawe ni ayanjye(igisobanuro-amakosa ni ayawe)
8.Ndacyakomeye ku kazi kanjye/amashuri yanjye(igisobanuro-nubwo ibindi ndimo bitanshimishije, birakuruta)
9. Ntabwo nzashaka(igisobanuro-ntabwo nashakana n'umusore nkawe)
10.Tube inshuti gusa(igisobanuro-niba witeguye kujya ku murongo wa nyuma!)
Uburyo 10 Bwo Kubenga Umusore Mu Kinyabupfura
Uburyo 10 Bwo Kubenga Umusore Mu Kinyabupfura
1 comment:
-
-
ndashaka gituba nimeza, hodi! hodi!
- July 30, 2011 at 3:43 PM


text:
Komite z’intore mu tugari n’imidugudu bagera ku 134 bahuguwe ku ruhare rwabo mu kwimakaza Demokarasi n’imiyoborere myiza
Kuri uyu wa 11/06/2012 mu murenge wa Nyarubuye akarere ka Kirehe abagize intore ku rwego rw’imidugudu bahuguwe na komisiyo y’igihugu y’amatora ku ruhare rw’intore mu kwimakaza Demokarasi n’imiyoborere myiza binyuze mu matora mu Rwanda.
Mu rwego rwo kurushaho gukangurira ibyiciro bitandukanye mu bijyanye no kwimakaza Demokarasi n’imiyoborere myiza, komosiyo y’igihugu y’amatora yateguriye komite z’intore mu tugari n’imidugudu amahugurwa ku ruhare rwabo mu gushimangira Demokarasi n’imiyoborere myiza binyuze mu matora aho bigaga ibiranga Demokarasi, isano iri hagati ya Demokarasi n’imiyoborere myiza, ibiranga Demokarasi, isano ya Demokarasi n’imiyoborere myiza n’amatora, ibiranga imiyoborere myiza, hamwe n’uruhare rw’intore mu kwimakaza demokarasi n’imiyoborere myiza binyuze mu matora.
Kayisanabo Eugenie ni umukozi wa komisiyo y’igihugu y’amatora mu murenge wa Nyarubuye avuga ko bahuguye abantu gbagera ku 134 mu rwego rwo kubigisha Demokarasi n’imiyoborere myiza binyuze mu matora aho yabigishaga ko Demokarasi n’imiyoborere myiza aribyo bituma n’abanyarwanda muri rusange bamenya akamaro k’amatora aho usanga iyo babisobanukiwe amatora akorwa neza mu mucyo no mu bwisanzure, akomeza avuga ko basobanurira abayobozi b’inzego z’ibanze iby’ ingenzi biranga amatora n’uruhare rw’umuyobozi mu migendekere myiza y’amatora, aho babigisha isano iri hagati ya demokarasi n’imiyoborere myiza.
Kuri ubu ibyiciro bitandukanye bigize komite z’intore mu tugari n’imidugudu bakaba bamaze guhugurwa ku ruhare rwabo mu gushimangira Demokarasi n’imiyoborere myiza.
Â


text:
Gisagara: Bashimishijwe no kumenya gusoma, kwandika no kubara
Abaturage bo mu karere ka Gisagara bahawe impamyabumenyi kuri uyu wagatandatu tariki ya 26 Gicurasi z’uko barangije kwiga gusoma, kwandika no kubara baratangaza ko bashimishijwe cyane no kuba barahawe ubu bumenyi banahamya ko buzabageza kuri byinshi bigamije kubateza imbere.
Mu murenge wa Nyanza akagari ka Mubanga umudugudu wa Tundiro ahakorewe umuganda w’ukwezi kuri uyu wagatandatu, abayoboze batandukanye barimo umunyamabanga uhoraho muri Minisiteri y’umutekano mu gihugu Ambasaderi Valens MUNYABAGISHA wari wawitabiriye, bafashije mu gikorwa cyo gutanga impamyabumenyi kubantu bagera kuri 78 barimo abagabo, abagore, abasore n’inkumi bahawe inyigisho mu gusoma, kwandika no kubara.
Aba baturage baravuga ko basanze ubujiji bari barimo bwari bukabije cyane ku buryo babona ari nabwo bwagiye bubabuza amahirwe yo gutera imbere kandi bakanavuga ko nta kintu cyiza nko kubona uyu munsi babasha gusoma amakuru atandukanye mu mvaho no mu bindi binyamukuru byanditswe mu Kinyarwanda bibasha kubageraho batajyaga babasha gusoma mbere yo kwiga.
“Ndishimye cyane bitari kuko mpawe iyi mpamyabumenyi gusa ahubwo kuko namenye gusoma. Kera sinabashaga kwisomera ikinyamakuru ariko ubu nanjye nsigaye nsoma ikinyamakuru cy’akarere cyitwa Imbanzabigwi n’imvaho nkamenya amakuru y’ahandi mu gihugu. Ikindi cyiza ni uko ubu ntawe ukinyiba nagiye guhaha kuko nsigaye nzi kubara amafaranga neza. Kwiga rero mbona byaragize akamaro kuko ubu gufunguka mu mutwe tukanamenya ibyahandi bigiye kudufasha kwitabira gahunda z’iterambere†Emmanuel MUKUNZI umwe mu bahawe impamyabumenyi.
Mu bibatera kubona ko bagiye basigazwa inyuma mu iterambere n’ubujiji bari bafite ni uko ngo iyo bazaga kwigishwa uburyo umuntu yakora akiteza imbere bumvaga bababeshya ndetse akenshi bakumva ababigisha baba ari abatekamutwe ariko ubu kuko ngo basigaye babasha kwisomera bakumva abahinzi b’ahantu runaka batejwe imbere n’umwuga wabo bibatera kumva ko ari ukuri ndtse bikabaha ishyaka ryo gukora nkabo.
Gusa n’ubwo aba bishimira ko babonye ubu bumenyi, baranavuga ko hakiri ikibazo mu baturage benshi cyo kutumva agaciro k’amasomero bavuga ko igihe cyabarenganye abandi bakanavuga ko badateze kuba abayobozi bityo bakaba nta mpamvu yo kwiga babona. Aba baturage rero bakaba basaba ko ubuyobozi bwakomeza ubukangurambaga bushyizwemo imbaraga kugirango abaturage babashe kugira iyi gahunda iyabo.
“Dufite bagenzi bacu duhurira ku masoko n’ahandi mu turimo dutandukanye bagifite imyumvire ivuga ko barengeje igihe cyo kwiga batajya yo ngo n’abana babo bajyeyo cyangwa se bakitwaza ko ntawundi murimo bateze gukora utari ubuhinzi mu buzima bwabo, nkabambona rero ari imbogamizi kuko abo baca n’intege abari bafite gahunda yo kuza. Leta nishake uko yakongera imbaraga mu guhugura abaturage ku bijyanye no kwitabira amasomero.†Verena NIYONSABA.
Kuri iki kibazo umunyamabanga nshingwabikorwa w’uyu murenge Bwana J.Bosco UWIMANA yavuze ko abaturage b’uyu murenge bagenda bazamuka mu myumvire akurikije uburyo basigaye bitabira gahunda zitandukanye za Leta akaba rero abona n’iki kidateye impungenge cyane ko n’ubundi ubukangura mbaga muri iyi gahunda n’izindi nyinshi buhoraho.
Bwana Bosco yagize ati “Hari byinshi bamaze guteraho intambwe kandi igaragara, nta mpungenge rero dufite kuko ntibyanashoboka ko abantu bose bahita bumvira gahunda rimwe ariko bizaza kandi ubukangurambaga nabwo ntibwahagaze.â€


text:
U Rwanda ni igihugu cyategetswe n’abami beshi batandukanye kandi bose bakaba bari bafite ishingano zitandukanye. Uru ni urutonde rw’ibisekuru by’abami guhera kuri GIHANGA kugeza ku mwami wa nyuma wategetse u Rwanda
U Rwanda ni igihugu cyategetswe n’abami beshi batandukanye kandi bose bakaba bari bafite ishingano zitandukanye. Uru ni urutonde rw’ibisekuru by’abami guhera kuri GIHANGA kugeza ku mwami wa nyuma wategetse u Rwanda
GIHANGA.
Izna rye akiri Umututsi
akaba Ngomijana.
Nyina n Nyirarukangaga
ra Nyamigezi
ya Kabeja :
akaba umukobwa w’Abazigaba.
Aho ga nyine, Abazigaba bakabyarana Abami
n’Abanyiginya.
Gihanga ni uwa
Kazi
ka Kizira
cya Gisa
cya Randa
rya Merano
ya Kobo
ka Kijuru
cya Kimanuka
cya Muntu
wa Kigwa
cya Nkuba
ari we SHYEREZO.
"Ngaho iyo mwama,
Mukuru wa Samukondo,
Mu mizi yanyu mikuru!"
Yanditswe na NIYIRORA Christian
Ibitekerezo
Wibeshya Yezu yavuzeko LAZALO asinziriye nimukirirwe mubeshya abantu musobanura ibijyanye n' ibyiyumviro byanyu, dore ibyo nibyo bizoreka abantu! Kanda hano umusubize
Claude MT,yari abigerageje,arikose Niko tubyemera twese? Ndababwira ukuri ko kugeza Yesu agarutse abantu Bose batazabyumva kimwe kuko hariho abungukira mumacakubiri ashingiye kumoko. Nyamara byari bikwiye ko turenga Hutu,Tutsi,TWA,tukibaza ngo ese ko umwuzure wasize abahungu batatu bava Inda imwe,abazungu bavuyehe? Abirabura bavuyehe? Abahondo bavuyehe...Birantangaza kubona turyana dupfa amoko atatu kandi tukiyibagiza ko hari ubwoko bwa Kane busuzuguritse cyane tutakwikuraho kuruta ubwo bundi"ubwirabura". Mumenye kandi ko no mumuryango umwe havamo umwe akumvako ari mwiza cg igihangange kuruta benenyina cyane iyo bakennye,akaba atanashaka kumva umubwira ko bava inda imwe. Ibyo ntahandi biva uretse kuri Satan. Icyo nabasaba rero nushaka uvugeko ufite ubwoko wihariye,nushaka uvuge ko ntabwo ugira,ariko uhe amahoro abandi mubane neza utabazanyeho ibyawe. Bigumane nushaka ujye ubwizihiza ariko ntibibe impamvu yo kubangamira abandi. Mwibuke umugani w'isanane HE Paul Kagame yaciriye Abanyarwanda muramenya neza ko ntampamvu dufite yo kwirata ayo matindi y'amoko mugihe dufite ikindi cyasha cyo kuba abirabura dufite kandi ari nacyo benewacu bari kuzira muri libya .Murakoze. Kanda hano umusubize
Claude MT,yari abigerageje,arikose Niko tubyemera twese? Ndababwira ukuri ko kugeza Yesu agarutse abantu Bose batazabyumva kimwe kuko hariho abungukira mumacakubiri ashingiye kumoko. Nyamara byari bikwiye ko turenga Hutu,Tutsi,TWA,tukibaza ngo ese ko umwuzure wasize abahungu batatu bava Inda imwe,abazungu bavuyehe? Abirabura bavuyehe? Abahondo bavuyehe...Birantangaza kubona turyana dupfa amoko atatu kandi tukiyibagiza ko hari ubwoko bwa Kane busuzuguritse cyane tutakwikuraho kuruta ubwo bundi"ubwirabura". Mumenye kandi ko no mumuryango umwe havamo umwe akumvako ari mwiza cg igihangange kuruta benenyina cyane iyo bakennye,akaba atanashaka kumva umubwira ko bava inda imwe. Ibyo ntahandi biva uretse kuri Satan. Icyo nabasaba rero nushaka uvugeko ufite ubwoko wihariye,nushaka uvuge ko ntabwo ugira,ariko uhe amahoro abandi mubane neza utabazanyeho ibyawe. Bigumane nushaka ujye ubwizihiza ariko ntibibe impamvu yo kubangamira abandi. Murakoze. Kanda hano umusubize
Mwaramutse neza basomyi ba IGIHE? Mureke guterana amagambo ahubwo musobanuze ntakibazo kiri mugusobanuza. Ngo: ukura utabaza ugasaza utamenye! Nagirango mbasogongeze nanjye kubyonzi. Tutsi,Hutu,Twa! Ntabwo ar'amoko"ntiyari"! Ahubwo byar'ibyiciro by'ubudehe. Aho abari batunzwe n'ubworozi bari Abatutsi,abari batunzwe n'ubuhinzi bari Abahutu, abari batunzwe noguhiga nokubumba bakaba Abatwa. Byashobokaga ko abantu bavukana baba mubyiciro bitandukanye umwe akisanga ari Umututsi undi Umuhutu. Nkuko nubu bihari. Usanga abavukana umwe ari mucyiciro 2, undi mucya 3! Abazungu rero bashaka gucamo abantu bifashisha ibyiciro by'ubudehe. Noneho reka mpe ushaka kumenya ukuri umukoro! Kwihutura n'iki? Bishoboka gute ko abahutu n'abatutsi bongera bagahurira kumoko asanzwe y'abanyarwanda? Abagesera, Abazigaba....... ibyo birabaha igisubizo kizima kandi cyubaka kuruta kwirebera mundorerwamo y'amoko. Kandi ntanaho wabutangamo ingwate ngo ubone umwenda muri Bank. Mugire amahoro. Kanda hano umusubize
woe wiyise rundo, ntabyo Uzi genda. njyew nakuz bambwir ko turi abanyiginya, nne se nigute wavuga NGO nta moko yahozeho??? Wenda ntabyo woe waba Uzi main uzamenye kwanza. nakuz ndi ipfubyi" arko ndabiz neza. Kanda hano umusubize
woe wiyise rundo, ntabyo Uzi genda. njyew nakuz bambwir ko turi abanyiginya, nne se nigute wavuga NGO nta moko yahozeho??? Wenda ntabyo woe waba Uzi main uzamenye kwanza. nakuz ndi ipfubyi" arko ndabiz neza. Kanda hano umusubize
guhanga nta bwoko yagiraga, namwe ntimugashake gusenya igihugu. ko bayubwira ko amoko yazanywe n ababirigi, Gihanga akaba yarabayeho imyaka ibihumbi mbere ahuriyehe n ubu bwoko bw ejo.??? mukosore iyi nkuru sinzi impamvu mutagira ubagenzura. Kanda hano umusubize
Ibyo barakubeshye cyane.Kuva u Rwanda rwabaho,amoko Hutu -Tutsi yabagaho rwose.Ntabwo ari abazungu bayazanye.Icyo bakoze gusa ni ukuyashyira mu ndanga-muntu.Urugero,abami bose bali abatutsi kandi nta kibi kirimo ko bategeka.Icyangombwa nuko abahutu n'abatutsi basangira ibyiza by'igihugu.Nibyo umwami Rudahigwa yari yatangiye bakamwica.Gucura abandi ibyiza by'igihugu cyangwa gutonesha bene wanyu,n'imana irabyanga. Kanda hano umusubize
Ubutaha ntimuzagarukize aho ahubwo muzahakomereze kuko bishoboka ko bitarangiriraho. Kanda hano umusubize
nonese birangirira aho Kanda hano umusubize
Urakoze cyane.Ese mwaba muzi umuntu wategetse u Rwanda igihe kirekire kurusha abandi? Ni Yuhi IV Gahindiro wategetse hagati ya 1746-1802.Nukuvuga imyaka 56.Gihanga yategetse hagati ya 1091-1124.Hashize imyaka hafi 900.Ikibabaje nuko twese tumara igihe gito ku isi,tugapfa.Nubwo abanyamadini bavuga ngo tuba twitabye imana,ntabwo aribyo.Nta hantu na hamwe Bible yigisha ko upfuye aba yitabye imana,cyangwa aho ivuga ngo dufite Roho idapfa.Ni ikinyoma.Dore uko Bible yigisha:Upfuye ntabwo yongera kumva (Umubwiriza 9:5).Bisobanura ko utakitaba imana kandi utumva.Igihe LAZARO yapfaga,YESU ntabwo yavuze ngo "yitabye imana".Ahubwo yavuze ko LAZARO yapfuye (Yohana 11:14).Ikizere umuntu asigarana iyo apfuye,ni KUZUKA ku munsi w'imperuka,niba yarubahaga imana akiriho (Yohana 6:40).Upfuye yiberaga mu byisi gusa atitaye kubyo imana idusaba,biba birangiye nta kuzuka (Abagalatia 6:8).Ntabwo aba yitabye imana. Kanda hano umusubize
Nuko warurimunzira ariko nawe hariho aho ubeshe, iyo umuntu apfuye twizerako azazuka niba yarakoraga ibyo imana ishaka azazukira ubigingo buhoraho, niba yarakoraga ibyo imana idashaka azazukira gucigwa hwiteka nuko murakoze Kanda hano umusubize


text:
Aritiritisi ni iki?Ni indwara utuma umuntu ababa mu ihuriro ry’amagufwa no kwangirika kwaho
Hari n’’indi yitwa remathoyide aritiritis yo ifata umubiri wose kandi ikaragara ku Bantu bageze mu gihe cy’imyaka 40.
Ni ibiki biyiranga
Ositewoaritiritisi
- Amahuriro yámsagufwa arakurya iyo ukoze ingororangingo cyangwa indi mirimo yíngufu
- Ijosi, umugongo Kuribwa amaboko,
- Kunyereea kw’amahuriro
- Amagufwa agenda akocorana iyo ugenda
- Kubabara mu mahuriro yámagufwa
- Kumererwa nabi mu mahuriro
- Umuriro
- Kumva unaniwe no kuba wakwicara hasi
- Kutagira inzara
Hamaga umuganga umusabe kugusuzuma. Ushobora kubona imiti yagufasha kuyirwanyaugakomeza kuba iberege.


text:
Amafoto Atandukanye y'Ibituba
Video zo Guswera Zitandukanye
Video zo Kunyaza
Video zo Guswera Igituba Kinini
Video zo Guswerana z'Abagande
Video zo Guswera z'Abahinde
Video za Rugongo nini
Video z'Abakobwa Barimo Kwikinisha
par Bangambiki
Abahungu benshi batinya kuvugisha abakobwa. Akenshi baba babona ko nibaganiriza umukobwa "abakuba" bityo bagatinya gusuzugurwa. Iyo ni na yo mpamvu ituma abagabo benshi batinya kuganiriza abagore. Gusa icyo ugomba kumenya ni uko ibitsina byombi burya bikeneranye kandi akenshi mu muco bikaba bisabwa ko ari umuhungu cyangwa umugabo ubanza kuvuga ijambo rya mbere. Bityo rero niba utinya kuganiriza umukobwa ngo atagusuzugura ni byo ntuzasuzugurwa nutagira umukobwa uganiriza ariko na we nta nshuti y'umukobwa uzagira.
Ugomba kwikuramo ubwoba no gutinya agasuzuguro ukitegura kuganiriza uwo mukobwa umutima wawe wifuza.
1.Ambara neza nk'umujeune wiyubashye, witere ka parfum kawe wimaremo ubwoba wumve rwose ko ushobora kuganiriza umukobwa.
2.Ntutinye guhita umubaza izina rye mugihura, kumuganiriza witonze umubaza icyo akora cyangwa aho atuye n'ibindi.
3.Ntugatinye kumureba mu maso ariko jya wirinda kumuhanga amaso cyane ahubwo ureke ari we ukureba cyane.
4.Mu kiganiro cyanyu jya wibanda ku byo yifuza kugusubiza ibyo adashaka ntubimuhatire.
5.Ibande ku bwiza bwe n'imiterere ye kuko abakobwa babikunda.
Ushobora kugerageza kuganiriza umukobwa akakunanira ntiyifuze ko muba inshuti. Si byiza ko umwereka ko urakaye ahubwo umushimira ako kanya nibura gato yemeye kuguha yakwemerera kuguha inomero ze za telefone ukazashaka akanya kabereye ko kumuhamagara. Hari ubwo abona ukomeje kumushaka bigatuma na we agushaka ni ko urukundo rukura.
Icyo ugomba kumenya ko ni
1.ukwirinda kumwereka ko umushakaho igitsina mu minota ya mbere. Ugomba kubyirinda rwose ukigaragaza nk'umuhungu wifuza gusa ko yaba inshuti yawe bisanzwe.
2.Ntunagomba kumusaba ko mwasohokana aribwo mugihura ku munsi wa mbere.
INKURU BISA
Intambwe 10 Zo Kureshya Umukobwa cyangwa Umugore
Uko Umugore Areshya Umugabo


text:
Bimwe mu biranga ba Josée
Ni umuntu w’umunyamwete ariko ureba gusa ibimureba kandi akanga uwamuvangira.
Iyo wamushinze ikintu aragikora ariko iyo utangiye kuvuga ngo na kiriya wagombaga kugikora arakwihorera.
Iyo abaye umubyeyi Josée akunda abana be ariko akabashyira ku murongo kubera igitsure .
Ni umuntu w’umuhanga mu ishuri no mu kazi kandi ugira impano yo gukemura amakimbirane no kunga abantu.
Josée akunze kurangwa n’ubumuntu, agira inzozi nyinshi aba ashaka kugeraho kandi koko akorana umurava bikarangira abigezeho.
Biba bigoye kumenya icyo Josée agutekerezaho kuko adakunda kugaragaza amarangamutima ye waba umukoreye neza cyangwa nabi nta mpinduka akwereka.
Akora ibintu bye kuri gahunda kandi iyo ushaka kumuvangira murashwana. Ni umuntu ugira impuhwe ariko si buri gihe kuko hari ubwo yanga abantu bitetesha cyangwa bamuteraho imbabazi.
Mu rukundo Josée aba ari umuntu ukomeza ibintu niyo byaba bidakomeye ku buryo ari wa wundi mushobora gupfa akantu koroheje mugatandukana burundu.
Ku bijyanye no kwiga, akunda kwiga ibintu by’ubuyobozi ndetse asa n’umuntu ugira igitugu, ushaka ko aho yajya hose yavuga rikijyana ntawe umuvuguruje.


text:
Rwanda | Muhanga: abayobozi B’ imidugudu n’abacunga umutekano barasabwa gucunga umutekano w’abaturage kurusha gushaka nyungu
Mu gihe mu karere ka Muhanga hamaze havugwa guhungabana k’umutekano, bimaze kugaragazwa ko biterwa n’uko abayobozi b’imidugudu n’abagize koperative ishinzwe gucunga umutekano baharanira inyungu z’amafaranga kurusha gucunga umutekano w’abo bashinzwe.
Ibi bikaba byagaragarijwe ku ya 27/07/2012 mu nama abayobozi kuva ku rwego rw’umudugudu kugeza ku karere bagiranye inama n’inzego nkuru zishinzwe umutekano mu ntara y’Amajyeppfo mu rwego rwo kwiga uburyo iki kibazo cy’umutekano uhungabanywa cyakemuka.
Abayobozi b’imidugudu bagaragaje ikibazo bagira cy’uko bishyuza abaturage amafaranga y’umutekano ariko mu gihe bamaze gukora iki gikorwa ntibagire icyo bagenerwa na koperative ishinzwe kurinda umutekano COPEVEMU.
Ibi ngo byatumye bamwe mu bakuru b’imidugudu banga kongera kwishyuza abaturage aya mafaranga ku mpamvu z’uko bo bakoreraga ubusa mu gihe babaga bakora ku mafaranga agenerwa abandi.
Nyuma yo kubona kandi ko batabona ku mafaranga kandi ngo hari bamwe basabye kwinjira muri iyi koperative barangirwa.
Ntabarama Deo, umukuru w’umudugudu wa Ntete wo mu kagari ka Remera mu murenge wa Nyamabuye avuga ko nyuma yo kubona ko nta nyungu ari kubona nawe ngo yafashe gahunda yo gusaba kwinjira muri iyi koperative igizwe ubundi ahanini n’inkeragutabara ariko baramwangira.
Ntabarama agira ati: “nabasabye kujyamo bamwira ko umugabane wo kugirango ninjirimo wazamutse ngo ubu ugeze ku mafaranga ibihumbi 300, mbasaba ko nabanza nkabaha ibihumbi 200 ariko baranyangira ngo ntibishoboka ariko ibyo byose ni ugushaka kwiharira kuko bivugwa ko imiryango itafunzweâ€.
Undi mukuru w’umudugudu wa Murambi uherereye mu murenge wa Shyogwe, Habumugisha Claude avuga ko izi nkeragutabara zibacungira umutekano usanga ahanini bagamije inyungu kurusha uko bacunga umutekano.
Agira ati: “batubwiye ko bashaka kurindira umutekano abacuruzi gusa ngo ntibashaka kujya mu baturage, aha bigaragara ko ari inyungu baba bakurikiranye gusaâ€.
Kugirango iyi koperative ibacungire umutekano, abaturage bagomba kwishyura amafaranga 1000 abacuruzi bato bakishyura amafaranga ibihumbi bitatu mu gihe abacuruzi bakomeye bishyura amafaranga ibihumbi bine.
Aba bayobozi kandi bashinja iyi koperative kuba yaba ikoresha abantu ibonye bose mugucunga umutekano, batari no muri iyi koperative bakaba bafite impungenge ko baba bagira uruhare mu kwica umutekano wo mu mujyi wa Muhanga.
Abayobozi b’iyi koperative bo bemeza ko ikibazo gihari gituma batarakomeje gucunga umutekano nka mbere ari uko batahembwaga.
Kuva iki kibazo cyavuka hagati y’abakuru b’imidugudu n’abagize iyi koperative, bahise bahagarika gucunga umutekano ahenshi kuko nta mafaranga bahabwaga.
Aha abayobozi b’inzego nkuru zishinzwe umutekano nk’urwego rwa gisirikare rwari rwabakoresheje inama batanagaza ko ikibazo abacunga umutekano bagomba kwirinda gushyira imbere inyungu z’amafarana kurusha uko bashyira imbere umutekano w’abaturage, ibi bakaba babivuze kuko hari inkeragutabara zitinda guhembwa zigahita zireka gucunga umutekano batanateguje.
Hakaba hashyizweho komisiyo igiye kwiga uburyo iki kibazo cyakemuka kugirango abishyuza aya mafaranga nabo bajye bagira icyo bagenerwa kugirango bakomeze kwishyuriza izi nkeragutabara zikomeze akazi kazo.
Iyi koperative yanasabwe kongera umubare w’abo bakoresha mu kurinda umutekano kuko bashinjwa gukoresha abantu bake cyane kandi amafaranga ahari, bakaba banasabwa gukorana byihuse n’abashinzwe umutekano.


text:
UMUKOBWA ABUZA NYINA KWICA UMUKOBWA WA MUKEBA WE.
Kera habayeho Umugabo ashaka umugore, bukeye babyarana umwana w’umukobwa bamwita Mupfasoni. Hanyuma nyina arapfa. Umwana abana na se iminsi mike, bukeye se ashaka undi mugore. Nawe babyarana undi mwana w’umukobwa, bamwita Mugirente. Mupfasoni yari mwiza cyane, akagira umutima, akamenya kuboha no gutegura. Nyina wa Mugirente atangira kumwanga. Agasiga umukobwa we amavuta, undi akamufata nabi. Yarangiza akabajyana mu mayirabiri, akabaza abahisi n’abagenzi ati: umukobwa mwiza muri aba ni uwuhe? Bakamusubiza berekana Mupfasoni. Umugore agataha ababaye, bwacya agasubirayo, bikaba kwa kundi.
Bukeye, umugore aragenda aboha igiseke kinini. Akajya abwira abana ngo nibakigeremo. Ngo arebe niba kizashobora kugemurira umugabo we umunsi yagiye i Bwami. Abana bakakijyamo batazi icyo bihamura.Byaratinze, umugabo we ajya gufata igihe i Bwami. Umugore abona umwanya wo kurangiza umugambi we. Bukeye ahamagara ba bana bombi arabababwira ati: nimuze mbatume kandi utanga undi kugaruka ndamuhemba. Mupfasoni amutuma hafi, Mugirente amutuma kure. Muphasoni ntiyahagarara, asohoza ubutumwa aragaruka. Nuko mukase aramubwira ati: mbere yo kuguhemba, banza wigere mu giseke ndebe ko cyuzuye, mbone kugisoza. Umwana akijyamo. Amaze kukigeramo, mukase aragipfundikira, aragikanira. Agurira abatwa, bajya kukimanika, mu giti, mu ishyamba rya Muroro na Mpongo. Mupfasoni bamujyanye, agenda aririmba ati: “ubonye amaso ya Mupfasoni data aguraniwe ay’umwana w’umusumbakazi. Ubonye ibirenge bya Mupfasoni data aguraniwe iby’umwana w’umusumbakazi. Ubonye intoke za Mupfasoni data aguraniwe iz’umwana w’umusumbakazi. Ubonye amenyo ya Mpfasoni data aguraniwe ay’umwana w’ umusumbakazi!”. Umwana agenda aririmba atyo bagera ku ishyamba. Bahageze, cya giseke bakimanika mu giti cy’inganzamarumbo. Hanyuma barataha bajya kuvuga ko bashohoje ubutumwa bafata n’ibihembo. Mugirente nawe arashyira aragaruka. Ageze imuhira abura mwene se. Nyina aramugaburira, undi yanga kurya. Naho ubwo yari yumvise Mupfasoni aririmba, ariko ntamenye ibyo ari byo. Aho amuburiye ashyira nzira. Akurikira inzira abatwa baciyemo. Agenda aririmba ati:” ye Nyirasoni mwana wa data,urihe,garuka utahe ». Mupfasoni ati : “erega si jye wabigize, Byagize nyoko na nyoko wanyu banshyize mu gashyamba ka Muroro na Mpongo. Oya, garuka utahe”. Mugirente agera aho bamanitse igiseke. Amaze kuhabona, arataha. Ageze mu rugo yanga kurya, yanga no kunywa.
Bukeye se acyura igihe. Mugirente amutekerereza uko nyina yagize Mupfasoni .Umwana ajya imbere ise ajya kumwereka aho abatwa bamanitse Mupfasoni, mu gashyamba ka Muroro na Mpongo. Se yurira igiti, amukuramo. Ubwo umugore ntiyamenya ibyabaye. Se aramuzana. Bageze imuhira, Mugirente abwira nyina ati: ndashaka kujya nibera mu ndaro yo mu gikari, kandi jyenyine. Ati: kandi bandaguriye ngo ntukayigeremwo, ngo nuyinjiramwo bizangwa nabi. Nyina aremera, aramureka yibera muri iyo nzu yo mu gikari. Nuko nyina , yirinda kuyikandagiramwo. Mugirente azana mwene se Mupfasoni bayibanamo. Ibyo kurya bahaye Mugirente, bakabisangira. Akamuzanira amazi yo kwiyuhagira. Akamuha amavuta yo kwisiga. Nuko Mupfasoni arakira, arasubirana.
Amaherezo, se yengesha inzoga. Atumiza bene wabo w’umugore, atumiza n’abavandimwe be. Baraza, abatereka inzoga. Bamaze kunywa, ahamagaza abana bombi, baraza. Umugore we abakubise amaso, abura aho arigitira. Nuko umugabo abatekerereza uko yagiye guhakwa ibwami, n’uko umugore yahemukiye abana be. Ndetse umwe akamwicisha, agakizwa n’Imana. Abari aho bose bamaze kumva ubuhemu bw’uwo mugore, baramutanga, baramwica.


text:
Imihango yo kumuherekeza izatangira kuva saa moya kugeza saa mbili hakirwa umurambo ku bitaro byitiriwe Umwami Faisal biherereye ku Kacyiru, nyuma imiryango, inshuti n’abavandimwe bakamusezeraho iwe i Nyamirambo.
Senateri Mucyo yari amaze umwaka urenga gato ari Umusenateri ariyo mpamvu nyuma yo kumusezeraho mu rugo rwe bizakurikirwa no kumusezeraho mu cyubahiro mu cyumba cy’Inama z’Inteko rusange ya Sena.
Nk’umukirisitu Gatolika, hazaturwa igitambo cya Misa cyo kumusezeraho muri Paruwasi yitiriwe Umubyeyi w’Amahoro ‘Regina Pacis’ i Remera, hakurikireho gushyingura mu irimbi rya Rusororo.
Senateri Mucyo abamuzi bemeza ko yari inyangamugayo, yakundaga abantu, agaca bugufi mbese akaba imfura. Asize umugore n’abana bane, umukobwa umwe n’abahungu batatu.
Inkuru bifitanye isano:
Senateri Jean de Dieu Mucyo yitabye Imana
Urwibutso Senateri Mucyo yasigiye abo yakoranye na bo


text:
Debra Parsons, umwongerezakazi w’ imyaka 41 y’ amavuko ngo kugira afatanye na nyina wapfuye akamusiga kwizihiza umunsi mukuru wa noheli azamurya ku mafunguro azaba yateguye uwo munsi.
Nyina wa Debra yapfuye mu kwezi kwa gatanu uyu mwaka azize urupfu rutunguranye ubwo yari mu ndege.
Debra yatangarije The Mirror dukesha iyi nkuru ko kuva icyo gihe kugeza uyu munsi yabuze icyo akoresha ivu rya nyina, dore ko yanze gukora ibisanzwe mu migenzo yabo yo gufata ivu ry’ umuntu wabo wapfuye bakajya kurijugunya abantu heza.
Agira ati “Iki nicyo kintu cyonyine kizamfasha gutambuka iyi noheli ya mbere ntari kumwe na mama. Abantu bashobora gutekereza ko ndi umurwayi wo mu mutwe cyangwa ko ibyo ngiye gukora bigayitse ariko ntabwo nabihagarika. Numva ari ikintu kiza kizafasha mama kuba hafi yanjye, numva akwiye kuba murinjye imbere kuko ndi urugingo rwe, ashobora guhumekera muri kuko mama wanjye arahumeka”
Doreen, nyina wa Debra yapfuye bitunguranye azize uburwayi bwamufashe mu gatuza
Uyu mugore Debra avuga avuga ko urupfu rwa nyina ari agahinda kaje kiyongera ku gahinda yari amaranye imyaka myinshi yatewe no gukuramo inda y’ umuhungu mu 1996.
Yongeraho ati “Njye mama duhujwe n’ umurunga ukomeye n’ urupfu ntirwawumena. Mama yambaye hafi mu bibazo none ntitukiri kumwe. Ndi nyirantabwa”
Nsanzimana Ernest ni Umwanditsi mukuru w’Ikinyamakuru Umuryango. Yatangiye gukorera iki kinyamakuru muri Nzeli 2016, afite Impamyabumenyi y’Icyiciro cya Kabiri cya Kaminuza (A0) mu Itangazamakuru n’Itumanaho yakuye muri Kaminuza y’u Rwanda Ishuri ry’ itangazamakuru n’ itumanaho
Uzamurye sinyoko


text:
I.IMITERERE Y’AKARERE
I.1. IMBIBI Z’AKARERE
Akarere ka Gicumbi ni kamwe mu turere dutanu (5) tugize Intara y’Amajyaruguru. Gaherereye iburasirazuba bw’iyi Ntara. Gahana imbibi n’Akarere ka BURERA mu Majyaruguru, kakanakora ku mupaka wa UGANDA. Iburasirazuba hari Uturere twa GASABO na RWAMAGANA ku nkengero z’ikiyaga cya Muhazi. Mu majyepfo hari Akarere ka GASABO n’Umujyi wa KIGALI, na ho Iburengerazuba bw’amajyepfo tuhasanga Akarere ka RULINDO.
I.2 UBUSO
Akarere ka Gicumbi kahuje Uturere twahozeho, aritwo REBERO, RUSHAKI, BUNGWE, KISARO N’UMUJYI WA BYUMBA hiyongereyeho n’ibice binini by’Akarere ka RWAMIKO. Akarere ka Gicumbi gafite ubuso bungana na km2 829 burimo Umujyi wa Gicumbi ugizwe na 90,5 km² ( imirenge ya Byumba, Kageyo n’Utugari 2 two mu Murenge wa Rukomo (Kinyami & Cyuru)).
Akarere ka Gicumbi kagabanyijemo Imirenge 21, Utugari 109 n’imidugudu 630.
1.3 ABATURAGE
Akarere ka Gicumbi gatuwe n’Abaturage 427,311 ku buso bwa km2 829. Ni ukuvuga ubucucike (densité) ari abaturage 516 kuri km2. Muri abo baturage 224,769 ni abagore (bangana na 52.6%), 202,542 ni abagabo (bangana na 47,4%). Batuye mu ngo 89.167.
II. UBUKUNGU
2.1. Mu bworozi
Ingo zigera kuri 62.452 (zingana na 76.7%) zoroye inka zigera ku 72.765. Muri aba borozi 96% bororera mu biraro, 4% bakororera mu nzuri. Inka zitabwaho zikorerwa gahunda yo gutera intanga ku buryo umukamo/amata acuruzwa ku munsi ari litiro 65.300. Hubatse amakusanyirizo y’amata 13 ndetse n’uruganda 1 rutunganya amata.
2.2. Mu bidukikije
Mu kubungabunga ibidukikije, mu Karere tumaze gukora amaterasi y’indinganire ku buso bungana na 7.750,49 Ha, haterwa amashyamba ku buso bungana na 17.575,8 Ha na hegitari 6.076,1 Ha z’ibiti bivangwa n’imyaka. Hamaze kubakwa Biogaz 600 kuva mu 2008. Ingo zikoresha Rondereza zigeze kuri 96,9%. Habungabunzwe kandi igishanga cy’Urugezi.
2.3. Mu bikorwa remezo
Imihanda 12 y’igitaka yarubatswe ku burebure bwa kirometero 211,8 mu bice bitandukanye. Amazi meza amaze kwegerezwa abaturage kuri 79.2%, aho bakoze imiyoboro mishya y’amazi 21.
2.4. Amashanyarazi
Imirenge 19/21 imaze kugerwamo n’amashanyarazi ya REG, hubatswe n’urugomero rwa Rushaki. Amashanyarazi akaba agera ku ngo 21.052 (zingana na 23,6%).
2.5. Imiturire no gutunganya Umujyi
Hakozwe igishushanyo mbonera cy’Umujyi wa Gicumbi, ndetse hakorwa n’ibishushanyo byihariye mu Mirenge na Centres z’ubucuruzi hirya no hino mu Mirenge zaravuguruwe. Gutuza abaturage mu Midugudu bigeze ku kigereranyo cya 80%. Hubatswe Umudugudu 1 w’ikitegerezo wa KABEZA/Umurenge wa Rubaya, undi wa 2 ugiye gutunganywa RUZIZI mu Murenge wa Giti
Mu kuvugurura Umujyi wa Gicumbi,
Hamaze gukorwa imihanda ya kaburimbo ireshya na 4 km, na 4,8 z’imihanda y’amabuye; Gare igezweho ya Gicumbi nayo yaruzuye. Amazu ashaje agenda avugururwa, hakazamurwa n’amagorofa mashya,
2.6. Mu ishoramari n’ubukerarugendo
Amasoko 9 ya Kijyambere yarubatswe ndetse n’ibagiro rigezweho rya Gicumbi.
Hubatswe Imirenge SACCO 21, ubu dufite Banki z’ubucuruzi 6, ndetse na za Sosiyete z’ubwishingizi 4. Dufite ibigo byakira bikanacumbikira bashyitsi 7 na Hoteli Urumuri.
Mu guteza imbere ibyoherezwa mu mahanga, mu Karere ka Gicumbi duhinga icyayi kinshi n’ikawa.
Mu kongerera umusaruro agaciro, hari inganda nini 2 (urw’icyayi rwo ku Mulindi w’Intwari, n’urukora ifu y’ingano rwa PEMBE/Byumba) n’iziciriritse 4 (BLESSED DAIRY, Animal feeds plant/IAKIB, Inganda z’akawunga, …)
III. MIBEREHO MYIZA Y’ABATURAGE
3.1. Mu burezi
Mu Karere ka Gicumbi hari amashuri y’incuke 141, abanza 102, ayisumbuye 75 ndetse na Kaminuza 2. Hari kandi amashuri y’imyuga 8 n’amasomero 255.
3.2. Ubuzima
Mu Karere ka Gicumbi dufite ibitaro by’akarere bya BYUMBA (ubu birimo kuvugururwa kugira ngo bitange serivisi zijyanye n’igihe), ibigo nderabuzima 24 na Poste de santé 26.
Bikorewe i Gicumbi, kuwa 03/01/2017
HABIYAKARE Apollinaire
District Statistician


text:
"Umurimo w’ubushumba uravunnye ariko ufite ikamba. Umushumba ufite umutima we ku ntama, umutima w’Imana uba kuri we." Ayo ni amwe mu magambo Intumwa Dr Paul Gitwaza yabwiye abakristo be yahaye inshingano zo kuba abashumba (abapasiteri).
Abinyujije ku mbuga nkoranyambaga akoresha, Intumwa Dr Paul Gitwaza umuyobozi mukuru wa Zion Temple ku isi yavuze ko umurimo w’ubushumba uvunanne cyane, gusa ngo umushumba ufite umutima we ku ntama, umutima w’Imana uba kuri we. Ibi Apotre Dr Gitwaza yabitangaje ubwo yasangizaa abamukurikira amafoto y’abakristo be aherutse guha inshingano z’ubupasiteri. Hari hashize ibyumweru bicye Apotre Dr Gitwaza ahaye bamwe mu bakristo be inshingano z’ubupasiteri.
Mu mwaka wa 2017 Apotre Dr Gitwaza yatangaje ko mu buri mukristo wese wa Zion Temple azaba umupasiteri. Intumwa Dr Gitwaza yakomeje avuga ko abo yimitse akabasukaho amavuta y’ubushumba, inshingano aba abahaye atari izo kwicara hamwe ahubwo ari izo kwamamaza ubutumwa bwiza, bagahindura benshi kuba abigishwa ba Yesu Yesu. Yanavuze ko baba bakwiriye gutangiza amatorero, umurimo w’Imana ukaguka.
Amafoto y’iyimikwa ry’abapastori muri zion Temple
Ibitekerezo
Urabishoboye Kanda hano umusubize
Aba bari MW mw irushanwa? Kanda hano umusubize
Ubwo gitwaza ntiyongereye abatubuzi Kanda hano umusubize
Koha rimwa bagore kandi mubikorinto (1)14) havuga kwumugore ataruwo kumenya ivyuruse ngero abisha tse abazumugabo Kanda hano umusubize
Nkunda kwibaza ku bintu byerekeye amadini.Murabona ko Gitwaza yimitse aba Pastors.Nyamara bazajya bavuga ko ari imana yabimitse!! Akenshi pastors bimikwa kubera ikimenyane.Ni gute rero bavuga ngo ni imana yabasize amavuta? Ikindi kandi,Yesu yasabye abakristu bose gukora umurimo w'imana ku buntu (Matayo 10:8).Abigishwa be bose,nta na rimwe basabaga umushahara.Iyo wabahaga amafranga,barakubwiraga ngo "uragapfana nayo mafaranga yawe" (Ibyakozwe 8:18-20).Kimwe n'intumwa Pawulo,barakoraga bakitunga (Ibyakozwe 20:33).Babifatanyaga n'umurimo wo kubwiriza.Muli iki gihe,nta Pastor,Bishop cyangwa Apotre udahembwa. Nkuko tubisoma muli Kubara 18:21-24,icyacumi cyari kigenewe ubwoko bw'Abalewi gusa,kubera ko imana itabahaye amasambu nk'abandi bayahudi.Birababaje kubona abantu bagoreka Bible kugirango barye abantu amafaranga. Kanda hano umusubize
Mwenedata sobanukirwa mbese dawidi ni lmana ubwayo yamusutseho amavuta cyangwa yakoresheje samuel? Nubimenya ntuzongera kubiza impa nvu bagako Imana yabimitse Kanda hano umusubize
Turabyemera ko Samuel ariwe wasize amavuta David,ngaho subiza ibi bikurikira. 1)Waba uzi impamvu y'icyacumi n'amaturo ? 2)Ese cyahabwaga nde ? 3)Bibiliya hari aho igaragaza ko umugore akwiye kuba pastor ? Ntabwo kuvuga ubutumwa cg gukora umurimo w'Imana ari uko amadini avuga kuko aba yishakira cash,dore ibyanditswe bivuga Gutegeka kwa kabiri 14:28-29 icyacumi cyari kigenewe aba lewi kuko batagiraga gakondo mub'Isiraheri,Paulo Yamaganye ibyo guha aba pastors amafaranga Ibyakozwe n'intumwa 20:33,Mukorere Imana mu buryo bwa nyabwo buboneka muri Yesaya 58:1-9 umutwe wamagambo uravuga ngo Idini itaryarya kandi 1Timoteyo 3:1- havuga umwepisikopi hakavuga umudiyakoni n'umudiyakonikazi nta mwepisikopikazi wanditse.Twindere ibi bihe bya nyuma.Murakoze ! Kanda hano umusubize


text:
URUKUNDO
Ibintu by’ibanze byatuma umugabo azinukwa umugore we
Hari abagabo benshi usanga barara ukubiri n’abagore babo cyangwa banararana akaba adashobora kuba yakorana nawe imibonano mpuzabitsina kandi ari umugore we w’isezerano.
Aha wakwibaza uburyo umugabo yazinukwa umugore we kandi ari we wamuhisemo amushaka. Ibi byose nibyo tugiye kurebera hamwe mu rwego rwo kubaka umuryango ubereye igihugu.
1.Kuba umugore afite ibibazo mu myanya myibabarukiro atabizi
Iyo ufite ikibazo ku myanya ndangagitsina ni kimwe mu bintu bishobora gutuma umugabo wawe akuzinukwa kuko ubwo burwayi bushobora guteza ubundi burwayi nko kuba wagira umwuka utari mwiza mu gitsina cyangwa ukaba wabura burundu ububobere kandi ari kimwe mubyo abagabo bakunda.
2.Kuba udashimishwa n’imibonano mpuzabitsina:
Hari abagore benshi usanga ibijyanye nimibonano mpuzabitsina atari ikintu kibashishikaza , yanabikora akabikora nko kuzuza inshingano nk’umugore bigasa nko kwikiza umugabo. Iki kiri mu byatuma umugabo aguhurwa kuko nta byishimo umuha, ahubwo bikaba byatuma aguca inyuma.
Aha abafite iki kibazo byaba byiza bagiye babiganiraho n’abagabo babo cyangwa bakajya kwa muganga.
3. Isuku nke ku mubiri:
Buri kintu cyose buriya iyo urebye neza usanga gikenera isuku. Hari abagore benshi birirwa mu kazi ntibisigarize umwanya wo kwiyitaho. Burya umugabo uko yagusize iyo ariko agusanze byongeye akagsiga wenda uri mu mirimo akayigusangamo nta kwisukura, biramubabaza, bikaba byarangira agutaye akigira mu bandi.
4.Kugira ibibazo ukabihisha
Ni ibintu bike ushobora gukora ufite ibibazo bikagenda neza. Niyo mpamvu utakora imibonano mpuzabitsina ufite ibibazo ngo ibashimishe mwe muyikora. Ni byiza ko mugihe waba ufite ikibazo wakiganiriza umukunzi wawe mu rwego rwo kugishaikira umuti ibintu, ubundi mukaza kwinjira mu gikorwa mwese mufite umwuka umwe.
Ni byiza ko tumenya ibintu byazana agatotsi mu mubano nabo dukunda mu rwego rwo gusigasira urukundo rwacu.


text:
Umukecuru Mukansanga Ferediyana ufite imyaka 88 y’amavuko utuye mu karere ka Nyaruguru mu majyepfo y’u Rwanda avuga ko akunda gusoma ibitabo cyane ngo kabone nubwo ageze muza bukuru ngo umuco wo gusoma aracyawufite.
Umukecuru Mukansanga Ferediyana ufite imyaka 88 y’amavuko utuye mu karere ka Nyaruguru mu majyepfo y’u Rwanda avuga ko akunda gusoma ibitabo cyane ngo kabone nubwo ageze muza bukuru ngo umuco wo gusoma aracyawufite.
Umukecuru Mukansanga Ferediyana ufite imyaka 88 y’amavuko utuye mu karere ka Nyaruguru mu majyepfo y’u Rwanda avuga ko akunda gusoma ibitabo cyane ngo kabone nubwo ageze muza bukuru ngo umuco wo gusoma aracyawufite.
Mukansanga ngo afata umwanya we, akagana mu isomero (Library) akagira bimwe mu bitabo asoma byanditse mu Kinyarwanda kandi ngo bimufasha kwiyungura byinshi mu buzima bwe bwa minsi yose cyane ibyo aba yaribagiwe.
Uyu mukecuru atuye mu murenge wa Murama mu kagali ka Nyarugano mu karere ka Nyaruguru. Yibaza impamvu urubyiruko rw’ubu rudakunda gusoma ibitabo kandi ngo nyamara bafite ayo mahirwe ugereranije n’uko mu bihe byabo babagaho.
- Mukansanga yibaza impamvu urubyiruko rw’ubu rudakunda gusoma kandi rwaregerejwe ibitabo
Ashimangira ko kuva yavuka, akamenya ubwenge, agatangira ishuri yumvaga arikunze ndetse ahorana amatsiko yo kumenya ibyanditse mu bitabo bitandukanye, ari nacyo ngo cyamufashije gukomeza kubikunda kugeza ubu.
Mukansanga ntiyize amashuri menshi kuko yagarukiye mu wa 5 w’amashuri abanza yahitwaga I Kansi ubu ni muri Gisagara.
- Yifashisha ibitabo byo mu ishuri ryisumbuye rya Murama (G.S Murama) ari naho twamusanze.
Twamusanze muri iri somero maze, Mukansanga ati: ”Mwana wanjye urabona ndakuze ariko sinshobora kureka gusoma ibitabo kuko bituma menya byinshi. Nubwo mbikora nshishoza kubera imyaka, ariko biramfasha cyane”.
Yakomeje agira ati: “Ntangazwa rero n’abana b’ubu ubona badasoma ibitabo, nyamara baregerejwe ibitabo. Nkatwe mu gihe cyacu ntabyo twabonaga muri ubu buryo. Rero umwana udasoma ntabwenge yamenya kandi ninabyo bitera benshi ubujiji”.
Mukansanga avuga ko mu gusoma ibitabo byatumye amenya udukuru twamufashije mu buzima bwe, kandi ngo bimufasha mu buzima busanzwe kuva akiri muto kugeza muri iki gihe ageze muza bukuru.
- Abana b’iki gihe ntabwo bakunda gusoma ibitabo
Ni kenshi Minisiteri y’umuco na siporo mu Rwanda yakunze gushishikariza abanyarwanda kugira umuco wo gusoma no kwandika ibitabo ngo kuko ari isoko y’amajyambere.
Umuco wo gusoma ibitabo ndetse n’uwo kubyandika mu Rwanda uracumbagira, ibi ariko si umwihariko warwo gusa kuko n’abo mu bindi bihugu byo mu Karere k’Ibiyaga Bigari bavuga ko iki kibazo bagifite.
Src: Hose
Ibitekerezo
Courage mukecuru!! Gusoma ni ngombwa cyane kugirango tujijuke.Birababaje kubona abanyarwanda bakunda gusoma ari bake cyane.Byaba ibinyamakuru bisanzwe cyangwa ibitabo byerekeye imana.Urugero,abantu hafi ya bose batunze Bible mu rugo.Nyamara hafi ya bose ntabwo bazi ibintu Bible ivuga,uretse wenda kumenya ko Yesu yabayeho,agapfa,agasubira mu ijuru.Ntabwo bazi ko Bible ivuga ibi bikurikira: Dutegereje isi nshya izaba paradizo (2 Petero 3:13),Abantu benshi beza bazaguma ku isi ya paradizo,naho ababi bose imana ibarimbure ku munsi w'imperuka (Imigani 2:21,22),imana izakuraho ubutegetsi bw'abantu,ishyireho ubwayo (Daniel 2:44),Yesu niwe imana izaha gutegeka isi ya paradizo (Ibyahishuwe 11:15).N'ibindi byinshi abantu batazi biri muli Bible.Nkuko Bible ivuga ahantu henshi,abantu bose batita ku byerekeye imana,bakibera mu byisi gusa,imana izabarimbura ku munsi w'imperuka,kuko ibafata nk'abanzi bayo.Byisomere muli Yakobo 4:4.Ibi mbizi kubera ko nsoma cyane Bible. Nawe witegereza utuntu duke Padiri cyangwa Pastor bakubwira,akenshi tuganisha ku Cyacumi kubera kwishakira ifaranga.Haguruka wige Bible.Niba ushaka ubufasha ku buntu kandi tugusanze iwawe,tubwire.Impamvu nukugirango uzabone ubuzima bw'iteka. Kanda hano umusubize


text:
Minisitiri w’Ubuzima Agnes Binangwaho mu mpera za 2011, yatangije uburyo bwo kuganira n’abantu b’ingeri zose hirya no hino ku Isi kuri gahunda z’ubuzima.
Dore uko Minisitiri w’Ubuzima abivuga:
"Nkuko mubizi, maze igihe gito ntangije ibiganiro by’iyakure bicishwa ku murongo wa Interineti witwa Twitter kugira ngo dufashe Abanyarwanda, abakozi dukorana n’abafatanyabikorwa kungurana ibitekerezo ku bibazo biri mu rwego rw’ubuzima. Kungurana ibitekerezo kuri interineti bikorwa buri wa mbare nyuma ya saa sita incuro ebyiri mu kwezi, icyo kiganiro cyitwa “Buri wa mbere, munyarwanda, ganira na Minisitiri w’ubuzima.” (#MinisterMondays).”
Nemera ko kubona amakuru no kugira uruhare mu biganiro nyunguranabitekerezo ku bibazo by’ubuzima bw’abaturage ari uburenganzira bw’abaturage b’Isi yose, by’umwihariko niyemeje gushaka akanya ko kuganira n’Abanyarwanda.
Guha amakuru abaturage bikaba biri mu bikorwa by’ingirakamaro muri Minisiteri y’ubuzima. Ndashimira ufite isosiyete y’ikoranabuhanga mu itumanaho yitwa Nyaruka, wagendeye kuri aya mahame agakorana nanjye kuri uyu mushinga nta gihembo ategereje kugira ngo Abanyarwanda bashobore kohereza ibibazo n’ibitekerezo hakoreshejwe ubutumwa bugufi bwa telefoni muri cya kiganiro nyunguranabitekerezo.
Kubera ko itumanaho rya telefoni rigera ahantu hangana na 60% kandi batatu mu bajyanama b’ubuzima mu mudugudu bakaba bafite telefoni igendanwa, buri Munyarwanda ubyifuza ashobora kubaza ibibazo cyangwa agatanga ibitekerezo. Nyir’isosiyete y’ikoranabuhanga mu itumanaho Nyaruka yatwemereye gukoresha buri gihe iryo tumanaho ku buntu kuko iyo gahunda igamije gufungura imiryango kugira ngo abantu bungurane ibitekerezo bibafasha guteza imbere ubuzima.
Iki kiganiro “Tuganire na Minisitiri w’ubuzima buri wa mbere” kizajya gihita rimwe mu byumweru bibiri kikamara amasaha abiri, ariko isaha kizajya kiberaho ishobora guhinduka.
Kugira ngo ugere ku murongo wa twitter wajya kuri Twitter at @agnesbinagwaho. Kugira ngo wohereze ubutumwa bugufi, ushobora kubwohereza kuri telefoni nimero 0788 38 66 55 hagati ya saa cyenda na saa kumi n’imwe. Mushobora kandi kwakira ibibazo byoherejwe hakoreshejwe ubutumwa bugufi n’ibisubizo byatanzwe kuri listen.nyaruka.com.
Ndahamya ko uyu mwanya wo kungurana ibitekerezo dukoresheje umurongo wa interineti wa twitter, ari urubuga rugamije kuvugurura imitangirwe ya serivisi z’ubuvuzi hitabwa ku bitekerezo bitanzwe n’abaturage mu buryo butaziguye, kuko ari bo ibyemezo bifatwa na Minisiteri y’Ubuzima biba bigenewe. Mwisanzure mubaze mushize amanga, ndifuza ko muzitabira muri benshi ibi biganiro kandi ko bizaba ingirakamaro!"
Kuva iyi gahunda yatangira ababashije kuyikurikirana bemezako ari ingirakamaro, kuko ari urubuga rwiza rwo ku ganira kubibazo n’inama mu rwego rw’ubuzima mu Rwanda.


text:
Sinkeka ko hari umugore cyangwa umukobwa utajya ubeshya iki kinyoma, yitwaza ko ari mu mihango nk’impamvu ituma atakora imibonano mpuzabitsina, ariko mu byukuri ntabwo akenshi ari uko aba ari mu mihango ahubwo ari ukubera ko atari muri uwo mwanya wo gukora imibonano mpuzabitsina, cyangwa se yarakaranyije n’umugabo we, cyangwa we icyo agushakaho ari izindi nyungu ze bwite zitari izo gukorana imibonano mpuzabitsina.
2.Ndaba niteguye mu munota umwe
Umunota umwe uvamo isaha,iki nacyo ni kimwe mu binyoma abagore bakunze kugira ; byo uba ukeneye kugaragara neza, ndetse uba ukeneye kwisiga ukanogereza yewe uba ukeneye no kwiborosa ubundi amenyo agacya, bityo gerageza umenye ko bibangama cyane, ibi wagakwiye kubikora mbere kuko gahunda uba uyizi.
3. Nta Telefone ngira
Mbabwije ukuri iki ni ikinyoma buri mukobwa wese abeshya kenshi,iki kinyoma ubundi abakobwa bakunze kukibeshya umusore batishimira, cyokoza abenshi ntabwo bakoresha iki kinyoma babigambiriye ahubwo ni ukugira ngo bace intege abo basore batishimira maze bareke kubiruka inyuma.
4. Ntabwo ndakaye
Iki nacyo kirakunzwe cyane muri ibi bihe n’abakobwa,uba ubona mu maso ye ko yarakaye, isura ye yahindutse, ariko wamubaza ngo ko warakaye cyangwa ngo ko wababaye akakubwira ngo ntabwo yarakaye.
5.Ntabwo nigeze numva telephone isona
Iyo umugore cyangwa umukobwa yarambiwe umugabo we cyangwa hari umuhungu umutesha umutwe adashaka, iki nicyo kinyoma amubwira, akenshi aba yumvise Telefone isona ariko ntashake kuyitaba, ahubwo agahita ayishyira muri Silence.
6. Ntabwo nonaha nditegura ibyo gukundana
Iyo umusabye ko mwakundana agusubiza ko adashaka gukundana ndetse akaguha nubusobanuro ngo butuma adashaka gukundana nonaha, akakubwira ko adakeneye abahungu bamushyira mu byago nonaha cyangwa ko adakeneye umuntu wamububabaza, rimwe na rimwe azagusubiza aya magambo “ntabwo mbishaka nshuti”ariko ukuri ni niba umukobwa nta mukunzi wundi afite aramukeneye, bityo nakubwira gutya ntugacike intege ahubwo ujye ukomeza umuhatirize,ayo


text:
Huye: Ahitwa i Sovu hagiye gushyirwa Agakiriro
Ahitwa mu Gakinjiro mu mugi wa Kigali ni ahantu hakorerwa ibintu bitandukanye ku buryo abantu bajya kuhashakira ibyo bakeneye byose. Agakinjiro k’i Huye kazaba i Sovu, ariko noneho bo ntibazahita mu Gakinjiro, ahubwo mu Gakiriro.
Umuyobozi w’Akarere ka Huye, Kayiranga Muzuka Eugène, avuga ko Agakiriro k’i Sovu kazabarizwamo inganda zose z’i Huye, zaba inini, iziciriritse ndetse n’intoya. Kuri ubu, aho i Sovu ni ho hari uruganda rutunganya ibishyimbo rukabishyira ku isoko bihiye, hari uruganda rutunganya impu ndetse n’ishami ry’ikawa ya Maraba ritunganya ikawa.
Aha i Sovu ariko hasanzwe hatuwe. Ngo abaturage batuye ahateganywa gushyirwa izi nganda, hangana na km250, bagiye kwimurirwa mu mudugudu uri hafi aho. Amafaranga y’ingurane yo guha abo baturage angana na miriyoni magana ane (400.000.000) yanateganijwe mu ngengo y’imari itaha y’umwaka wa 2012-2013.
Akenshi kwimuka ukajya gutangira ubuzima bunyuranye n’ubwo wari usanzwemo biratonda. Gusa, aho aba baturage bazimukira si kure cyane y’Agakiriro. Ibyo ari byo byose na bo bazakirira muri aka Gakiriro kagiye gushyirwa aho bari batuye.


text:
Abayobozi batarara mu duce bayobora bagiye guhagurukirwa
Umuyobozi wa polisi mu ntara y’Amajyaruguru aravuga ko agiye guhagurukira abayobozi batarara aho bashinzwe kuyobora, kuko bidashoboka ko umuyobozi ateza imbere ahantu nawe ubwe atifuza gutura.
Ibi C/Supt. Gumira Gilbert yabivuze tariki 15/05/2012, avuga ko afite amakuru yose ku bayobozi batari bake, bava aho bayobora buri munsi bitarenze saa kumi, maze bakigira muri gahunda z’irimo n’amasomo.
Ati: “Hari abajya kwiga nijoro, kandi amasomo ntabwo arangira mbere ya saa 22h00, bivuze ko badashobora kugaruka kurara aho bakorera ahubwo birarira mu mijyi baba bagiye moâ€.
Yavuze ko mu minsi ya vuba ateganya gukora umukwabo mu bice byose bigize intara y’Amajyaruguru, maze agafata abayobozi batarara mu duce bashinzwe kuyobora.
Ati: “ Cyane kuwa mbere mu gitondo! Ubuyobozi bw’intara nibwumva nafashe abayobozi b’imirenge 80 muri 89 bo mu Majyaruguru ntimuzatungurweâ€.
Ibi kandi bishyigikiwe n’ umuyobozi w’ intara y’ Amajyaruguru, Bosenibamwe Aime, asaba abayobozi gukunda aho bakorera n’ubwo haba hadateye imbere bakamenya ko ari inshingano zabo kuhagira heza.
Ati: “hari abavuga ngo ni mu cyaro; nibyo koko kandi ni wowe ushinzwe gukura ako gace mu bwigunge. Nanjye ubwanjye iyo ngiye kuva aho nkorera nsaba uruhushyaâ€.
Uyu muyobozi avuga ko abayobozi bakorera mu mirenge y’icyaro batuza imiryango yabo mu mijyi ibari hafi, nka Kigali, Musanze na Gicumbi, maze bagakora bataha kandi ibi ngo ntabwo byemewe.


text:
Ni umuhango wabaye ku gicamunsi cyo kuwa 15 Nzeli 2016 witabirwa na Ambasaderi Erica Barks-Ruggles, Umuyobozi muri Minisiteri y’Uburezi ushinzwe porogaramu zihuriweho, Sylvie Uwimbabazi, abayobozi b’amashuri, sosiyete sivile, abanyeshuri n’abandi.
Kuri iyi nshuro abana bazasoma igitabo cyitwa Number the Stars cyanditswe na Lois Lowry.
Inkuru y’iki gitabo ishingiye ku Banazi babaga muri Denmark mu 1943, aho umukobwa w’imyaka 10 yafashijwe n’umuryango we agakora igikorwa gikomeye cyo kurokora inshuti ye kugira ngo itavumburwa.
Ambasaderi Ruggles yavuze ko bahisemo iki gitabo kuko insanganyamatsiko zacyo zibanda ku bucuti, umurava, ubwoba, byarangaga umuryango w’Abanya-Danemark muri kiriya gihe Abanazi bari barigaruriye kariya gace, bigereranywa n’ibyo imwe mu miryango yo mu Rwanda mu 1994 yanyuzemo mu bihe by’intambara na Jenoside.
Yagize ati “Gusoma ni inzira yo gufungura Isi ukamenya ibibera hirya no hino. Iyi nkuru isa n’igereranya ariya mateka n’ibyabaye muri iki gihugu, bituma tumenya umuco w’ahandi tukawuhuza n’uwacu.”
Intego y’iyi gahunda ni ukurema mu rubyiruko rw’u Rwanda umuco wo gusoma no kuganira ku nkuru baba basomye mu bitabo binyuranye.
Muri iyi gahunda Ambasade ya Amerika ikorana n’amashuri 20 yisumbuye na 20 abanza yiganjemo ayo mu Mujyi wa Kigali.
Umuyobozi muri Minisiteri y’Uburezi ushinzwe porogaramu zihuriweho, Sylvie Uwimbabazi, yasabye ko Ambasade yakorana n’amashuri menshi kugira ngo uwo muco wo gusoma ukwire hose mu gihugu.
Ubu bukangurambaga ngarukamwaka bwatangiye muri 2012, hatoranywa igitabo abana bazasoma. Muri 2012 basomye icyitwa “A Lesson Before Dying” cya Ernest J. Gaines mu 2013 basoma “The Five People You Meet in Heaven” cya Mitch Albom; mu 2014 basoma “Charlotte’s Web” cya E. B. White umwaka ushize basoma “ A Wrinkle in Time” cya Madeleine L’Engle.


text:
1. Umuryango wari ugizwe n’abagore bakunda guherekeza kandi bose baturanye, n’uko umunsi umwe basurwa n’umugabo wari umwe muri bene wabo, igihe cyarageze uyu mugabo ashaka gutaha n’uko arasezera hanyuma ba bagore nabo bati: «reka tuguherekeze».
Bakoranaho bose bava i Remera bafata imodoka ibageza Nyabugogo aho wa mugabo yari gufatira imodoka zijya mu ntara. Bageze hamwe komvuwayeri atangira kwishyuza, ba bagore uko ari 16 bati: "Twe ntabwo tukwishyura kuko ntaho tugiye ahubwo turaherekeje, ishyuza uwo w’imbere aguhe aye naho twe turaje udusubize iwacu".
2. Ubwo yari yajyanye na nyina kuri pisine (piscine), umwana yitegereje umugabo warimo yoga kandi yambaye agakabutura kamufashe ; hanyuma abaza nyina ati: "Mama mu ikabutura y’uriya mugabo harimo iki ko habyimbye ?" Nyina yabuze icyo asubiza hanyuma, abwira umwana we ko ari ikofi. Akana n’ibitwenge byinshi kati: "Mama niba ari ibyo, ubanza amafaranga ye ari kwiyongera uko aguteye akajisho".
3. Abasore babiri barararanye barasinzira n’uko bigeze mu gicuku, umwe arota yicaye imbere y’ameza ateretseho isukari. Noneho akajya akoza urutoki muri ya sukari akanyunguta. Arayirigata yose ishiramo nk’uko yabirotaga.
Bakangutse mu gitondo, umwe warose yagiye kumva yumva abishye mu kanwa aba abwiye mugenzi we ati: "Sha ndumva mbishye mu kanwa wagirango nariye amakakama pe"! Undi nawe mu gusubiza ati: "Nibe nawe ni mukanwa, njye ndumva ndi kocyerwa mu kabuno wagirango hari icyintu cyanjombaguyemo nijoro nsinziriye"!
4. Umukobwa amaze guhamagara umusore w’inshuti ye ngo naze mu rugo nta muntu uhari, umuhungu ahita atega moto yihuse agezeyo asanga harafunze maze ahamagara umukobwa :
Umuhungu: Allo
Umukobwa: Allo sweety
Umuhungu: Cherie none se ko mbona hafunze?
Umukobwa: Yego honey, sinakubwiye ko nta muntu uhari se? Umuhungu: Nonese wampamagariye iki?
Umukobwa: Yego disi igihungu, nyine ejo bundi baherutse kutwiba, nagirango ube uhari bataza kongera kutwiba.


text:
Amakuru dukesha igitabo cyitwa “Grand guide hachette des aliments santé” cyanditswe na Amanda Ursell mu mwaka wa 2002 avuga ko kurya nabi bishobora gutuma umuntu agira umusatsi bamwe bakunze kwita mubi, dore ko ngo umusatsi wiyubaka ukanakura biturutse ku mafunguro nyirawo afata.
Nk’uko aya makuru abivuga, umusatsi na wo ni gace kari ku mubiri gafite ubuzima. Gakenera gukura, ndetse igihe cyagera na ko kakaba kasaza bitewe n’uburyo kafashe.
Utunyabuzima fatizo (cellules) tugize umusatsi na two gukenera ingufu kugira ngo dushobore gukora neza uko bisanzwe.
Aha bavuga ko ibyubaka umubiri aribyo bikenerwa cyane mu mikurire y’umusatsi buri gihe. Aya makuru avuga kandi ko umusatsi ukenera imyunyu ngugu cyane cyane “Soufre, Zinc, Fer” na za vitamine zitandukanye. B ni imwe mu zizwiho gukenerwa cyane mu musatsi mu buryo butandukanye.
Vitamini B3 na yo ngo ikoreshwa mu kohereza umwuka mwiza mu miyoboro igaburira utwengehu tumeramo umusatsi. Vitamini B5 na B7 na zo zigira umumaro cyane mu gukura no kwigabanya tw’utunyabuzima duto tugize umusatsi. Igabanuka mu mubiri rya vitamine zimwe na zimwe cyangwa imwe mu myunyu ngugu ikenerwa n’umusatsi ni kimwe mu bihita bigaragaza ko umusatsi wagize ikibazo.
Bimwe mu biryo bituma umusatsi urushaho kuba mwiza no gukura mu buryo busanzwe ni imboga n’imbuto zibonekamo vitamini n’imyunyu ngugu itandukanye, ibinyampeke nk’ingano, umuhondo w’igi, inyama zitukura, umwijima, “chocolats”, soya n’ibindi.Abahanga mu buvuzi bavuga ko umusatsi ushobora kwerekana ko umuntu arya neza cyangwa afite ikibazo cy’igabanuka ry’intungamubiri mu mubiri we.
Bimwe muri ibyo bimenyetso ni nko gucurama bigaragaza ko imwe mu myunyungugu yatangiye kugabanuka.
Ibindi bintu 5 ukwiye gukora kugirango umusatsi wawe ube mwiza
Kudakoresha amavuta cyangwa produits zitandukanye ku musatsi wawe, kuko zituma ucika ndetse ntiwongere no gukura nk’uko byari bisanzwe. Amakuru yongeraho ko naya mabara asigwa mu musatsi na yo yangiza uruti rw’umusatsi.
Kudafunga cyane umusatsi, ibyo bita gufunga shinyo. Bavuga ko kuwufunga atari byo bituma ukura, ko ahubwo bituma mu mizi h’umusatsi hatangira gukuka ugasanga umusatsi uhora ucika.
Kudakoresha amazi afite imbaraga nyinshi mu gihe woga mu musatsi wawe ahubwo ngo byaba byiza ugiye ukoresha amazi atuje kuko iyo umusatsi wawe uwogesha amazi akomeye ushobora na bwo kwangirika.
Kwirinda gukoresha umuriro mwinshi mu gihe wumutsa umusati wawe: Aha, uyu muhanga asobanura ko ibyo bituma ukanyarara no gucika ukaba wacika, bityo akavuga ko ari byiza gukoresha umuyaga w’akazuyazi kuko bituma umusatsi usokoreka neza udacika.
Kwirinda gukoresha ibisokozo biwuhinyarika: ibi bikaba byitwa (hair tongues), ahubwo ngo byiza gukoresha ibisokozo birambura umusatsi ukarambuka mu bihe ukura ukazarambuka.
Kuri uru rubuga, amanda arangiza atanga inama ko mu buzima busanzwe umuntu yajya afasha umubiri we nyuma yo kurya neza agakunda kunywa amazi menshi.


text:
Nsabimana Olivier a.k.a Olivier Roy ni umuhanzi nyarwanda uririmba indirimbo zo gushima no guhimbaza Imana arizo twita Gospel, mu gitondo cy'uwa 21 ukwakira 2010 yagiranye ikiganiro na Zahabu Times.Nkuko yatangiye abitangaza, ngo yinjiye muri muzika kera ariko akaba yarakoze indirimbo ye ya mbere mu mwaka wa 2006 maze iyo ndirimbo ayita “UMUBISHA NINDE” (Imana iri iruhande rwacu).
Tumubajije tuti se ko wageze muri muzika kera kuri ubu waba ubigeze he, yadusubije agira ati : “nsankaho nari narahagaritse kubera ikibazo cy'amikoro nahuye nacyo bityo bikaba byarambereye inzitizi ari nayo mpamvu mfite indirimbo enye gusa”
Twifuje kumenya kandi niba icyo kibazo yari yagize cyarakemutse atubwira ko Imana izabimufashamo.
Yakomeje kandi atubwira ko yahisemo gukora gospel kuko ngo ihindura abantu bakava mu byaha. Aha yaboneyeho no kutubwira ku kibazo gikunze kugaragara cy'abahanzi ba gospel bahindura nyuma bakajya mu zo twakwita iz'isi! Yagize ati: “Jyewe gospel ni ubuzima bwajye mbamo buri munsi, bityo rero sinahindura Ubuzima mbamo”.
Yanatugejejeho zimwe muri gahunda yaba ahishiye abakunzi be ndetse n’aba gospel muri rusange, avuga ko azaniye ubutumwa bwiza abanyarwanda ngo ibyo akaba azabibagezaho mu minsi mike kuko arimo gutegura kuzashyira ahagaragara alubumu y'indirimbo ze.
Yarangije ashimira mwe mwese mukunda abahanzi nyarwanda ndetse n'abakunzi ba gospel , by'umwihariko abakunzi ba Zahabu Times ngo amahoro y' Imana abane namwe!


text:
Nyuma y’aho bamwe mu bacuruzi bakorera mu Mujyi wa Nyagatare mu Ntara y’Iburasirazuba basabiye ubuyobozi bw’akarere ko bwabafasha kubona isoko bakoreramo rijyanye n’igihe, ubuyobozi bw’akarere buratangaza ko bashonje bahishiwe muri uyu mwaka wa 2013.
Mu kiganiro Muganwa Stanley, Umuyobozi w’Akarere Wungirije ushinzwe Iterambere, Imari n’Ubukungu mu karere ka Nyagatare yagiranye na IGIHE, yatangaje ko Umurenge wa Nyagatare ari wo wonyine wari usigaye udafite isoko ariko ngo bitarenze uyu mwaka wa 2013 aba bacuruzi bagomba kwerekwa iri soko.
Muganwa yagize ati “Ubuyobozi bw’akarere ntibwicaye ubusa mu gushaka uburyo abatuye uyu mujyi babona isoko rya kijyambere nk’indi mirenge. Ubu ndizera ko n’aba baturage bacu babona ko ubuyobozi bwabo bukora uko bushoboye kugira ngo ubucuruzi bwabo bukomeze gutera imbere.”
Umwe mu bacuruzi bakorera muri iri soko rya Nyagatare yari aherutse gutangariza IGIHE ko aba bacuruzi bamaze igihe bizezwa ko bagiye kubakirwa isoko rya kijyambere rikarangira, ariko amaso akaba yaraheze mu kirere.


text:
Igice-3- Ese mu itorero rya mbere, Abakristo nta mafaranga (impiya) batangaga yo GUFASHA ABAKENE, no gutera inkunga ABABWIRIZABUTUMWA ? Barayatangaga rwose. Nyamara NTIYITWAGA AMATURO, ntiyitwaga icyacumi. Yitwaga amazina abiri: UMURIMO W'UBUNTU. (2Kor.8:1-7) GUTANGA NO GUHABWA. (Filipi.4:15-16) >> Aya mafaranga yatangwaga ku bushake NTA GAHATO CGA KWATURIRWAHO IMIVUMO. >> NTAWABARIRWAGA NGO URATANGA AYA NAYA, Ahubwo batangaga buri wese UKO ABWIRIJWE N'UMUTIMA WE. * 2Kor.8:12: «kuko iyo umuntu yemeye GUTANGA AKURIKIJE IBYO AFITE, ibyo birahagije. Nta wukwiriye gutanga ibyo adafite.» * 2Kor.9:7: «Umuntu wese ATANGE NK'UKO ABIGAMBIRIYE MU MUTIMA WE, atinuba kandi ADAHATWA , kuko Imana ikunda utanga anezerewe.» * Ababwiriza butumwa BOSE NTIBAHABWAGA UBWO BUFASHA, kuko utari umushahara. Wahabwaga ubukeneye koko. Urugero, PAWULO na Barinaba, kubera ko bari bafite uburyo babonamo ibibatunga, BANZE GUHABWA UBWO BUFASHA. Cyokora izindi ntumwa zo ZARABWAKIRAGA , kuko nta bundi bushobozi zari zifite. Pawulo nawe yabanje kujya yakira ubwo bufasha,agitangira kuvuga ubutumwa, Ariko nyuma, amaze kubona uko yitunga ( yabohaga amahema : Ibyak.18:1-3 ), UBWO BUFASHA YARABWANZE. * Filipi.4:15-16: « Kandi mwa Bafilipi mwe, namwe ubwanyu muzi yuko ubutumwa bwiza BUGITANGIRA KUBWIRIZWA, ubwo navaga i Makedoniya, nta rindi Torero ryafatanije nanjye mu byo GUTANGA NO GUHABWA, keretse mwebwe mwenyine. Ndetse n'i Tesalonike MWOHEREJEYO IBYO KUNKENURA, si rimwe risa, ahubwo ni kabiri.» * 1Kor.9:4-15 «Mbese ntitwemererwa kurya no kunywa? Ntitwakwemererwa kugira abagore bizera, ngo tujyane na bo, NK'UKO IZINDI NTUMWA ZIGENZA, na bene se b'Umwami Yesu na Kefa? Cyangwa jyewe na Barinaba NI TWE TWENYINE tutemererwa KURUHUKA KWIKORERA ? Ni nde wigeze kuba umusirikare akitunga? Ni nde utera uruzabibu ntarye imbuto zarwo? Cyangwa se ni nde uragira ishyo ntarikame? ... ABANDI KO BAFITE UBWO BUTWARE kuri mwe, NKANSWE TWEBWE? Ariko ntituragakoresha ubwo butware... Ariko jyeweho NTA CYO MURI BYO NAKURIKIJE, kandi sinandikiye ibyo kugira ngo mubinkorere...» >> NTA KIBI kuba abakristo batera INKUNGA ABABWIRIZABUTUMWA mu murimo wo Gutanga no Guhabwa, ahubwo ni Itegeko ry'Umwami. (2Kor.9:14) Icyaha ni ukubyita Amaturo n'icyacumi. Icyaha ni ukubyaka ku gahato n'imivumo rugeretse. Icyaha ni ukubihindura UMUSHAHARA, ku buryo NUFITE AMIKORO ABIHABWA, nkaho ahubwo YAFASHIJE ABAKENE, ahubwo abo bakene bakamufasha ! Biteye agahinda ! * Abahinduye umurimo w'Imana iseta y'ubucuruzi, BAZABONA ISHYANO. *1Tim.6:5: «n'impaka z'abantu BONONEKAYE UBWENGE, bakamyemo ukuri, BIBWIRA YUKO KUBAHA IMANA, ARI INZIRA YO KUBONA INDAMU.» (Iherezo)
UMWIGISHWA WA YESU KRISTO - 27/12/2017 saa 10:11


text:
Muri iki gitondo cyo kuwa 14/10/2017 abakristu ba Kiliziya gatolika bari bazindukiye hirya no hino kuri za paroisse zabo aho bagombaga kubanza kwakira umugisha no gusengera urugendo mbere yuko berekeza I Kibeho kwa Nyina wa Jambo Bikiramariya.
Bamaze kwinjira muli za Minibus bikodeshereje bamwe mu bakristu bagize paroisse ste famille bagendaga banyuzamo bakaririmba ari nako bavuga ishapure z’ububabare niy’impuhwe z’Imana basaba Umwamikazi wa Rozali umubyeyi Bikiramariya guca inkoni izamba agasubiza mu buzima busanzwe abagizwe imbohe n’abagizi ba nabi biyambitse imyuka mibi no kuyibakiza, abatuye Isi bose bakwongera kubana mu mahoro, bati abababaye, abarwayi n’abandi bose bahohoterwa cyangwa bahezwa nabiy’Isi turabatakambira mubyeyi ngo ubahe ihumure !
Padiri utashatse kuntangariza amazina ye wari uherekeje aba bakristu yagize ati iki gikorwa dushyigikiramo abakristu ni icya buri wese muri twe ati ni uburyo bwo kuzirikana no gusengera abababaye bose harimo bien sûr n’imfungwa , ati ubworoherane n’umutima uzirikana iyo biherekejwe n’isengesho ubudatezuka mu gushengerera umwamikazi wa Rozali umubyeyi Bikiramariya Nyina wa Jambo wa Kibeho, tubiherwamo ingabire zidasanzwe uko ibihe bihora bisimburana iteka. AMEN.
Padiri yakomeje akomoza no kuba abarenganywa harimo ibyiciro byinshi kandi biyongera ubutitsa hirya no hino ku isi, ati hari abazira guharanira demokrasi n’uburenganzira bwa Muntu, abatavugarumwe kandi bava inda imwe (le cas de Victoire Ingabire UMUHOZA et autres), abacuranwa n’izindi ngero zitandukanye ati ibyo byose tukaba tugomba kubitura umubyeyi wa twese kugirango adusukurire iyo mitima tuve ibuzimu tugana ibuntu. I Kibeho rero nyirizina hari huzuye abavuye imihanda yose nkuko bisanzwe bigenda ku buryo hari abazamarayo iyi weekend yose. Nguko.
Byanditswe ku wa 14/10/2017, na:
A.BEN NTUYENABO, KIGALI-RWANDA.


text:
Rusizi: Barasabwa gushyira imbaraga mu mihigo kugirango bazayese mu gihe cy’amezi atatu asigaye
Umunyamabanga nshingwabikorwa w’Intara y’uburengerazuba , Jabo Paul arasaba abaturage b‘Akarere ka Rusizi n’inzego zose z’ubuyobozi zikorera muri ako karere kurushaho kongera imbaraga n’ubufatanye muri aya mezi 3 asigaye ngo umwaka w’imihigo 2013-2014 urangire, kugira ngo bazabashe kwesa neza imihigo  nk’uko bayisinyiye imbere y’umukuru w’igihugu ,nta muhigo n’umwe usigaye uteshejwe nk’uko babyiyemeje.Â
Ibyo yabibasabye mu nama yagiranye n’abarebwa n’ishyirwa mu bikorwa ry’imihigo mu nzego zose z’ubuyobozi  mu karere ka Rusizi yo kureba aho iyo mihigo igeze ishyirwa mu bikorwa muri ako karere.
Muri iyo nama yo kureba aho imihigo igeze ishyirwa mu bikorwa mu karere ka Rusizi, nyuma yo kureba umuhigo ku wundi uko uhagaze muri iryo shyirwa mu bikorwa n’ingorane zaba zirimo, muri rusange basanze bigenda neza kuko mu mihigo 79 Akarere kahize ,63 yashyizwe mu bikorwa ku ijanisha riri hagati ya 50-100%, 8 ishyirwa mu bikorwa ku  ijanisha riri hagati ya 30-50% , naho indi 8 yo ikaba ikiri hasi y’ijanisha rya 30%. Mu kwisobanura, abarebwa n’iyo ikiri hasi bavuze ko kuba ikiri kuri kiriya kigereranyo biterwa n’uko hari abagiye bagirana amasezerano n’Akarere ntibayubahirize kandi ibikorwa bagiranye mo amasezerano biri muri iyo mihigo, bituma idindira kandi batari babyiteze gusa ibyo ngo ntibikuraho umuhigo kuko uba warahizwe imbere y’umukuru w’igihugu.
Nyuma yo kugezwa ho uko iyo mihigo yose ihagaze mu mirenge yose igize aka karere ka Rusizi, umunyamabanga nshingwabikorwa w’intara y’uburengerazuba, Jabo Paul yashimye ubushake abayobozi bafite bwo kwesa iyo mihigo , kuko nk’uko yabivuze ngo bigaragara ko Akarere ka Rusizi kagenda kisuzuma umunsi ku munsi kubyerekeranye n’iyo mihigo n’aho abayobozi babajijwe aho bitagenda neza impamvu bitagenda neza bagahita babisobanura, ngo bikaba bishimihsjije kuko n’ibyo bitagenda neza ngo babikurikiranira hafi n’imbogamizi zirimo bazerekana ugasanga ngo zumvikana, ariko abasaba kuzamura ibitagenda neza cyane cyane ibikorwaremezo, nk’imihanda imwe bigaragara ko idatunganye
Bwana Jabo Paul yaboneyeho gusaba abaturage n’abayobozi b’Akarere ka Rusizi kurushaho gukorera hamwe nk’ikipe kandi bakarushaho  kongera ubufatanye mu ngeri zose kugira ngo aya mezi asigaye bazabe bageze koko ahashimishije bizanatuma Akarere ka Rusizi gaserukana ishema imbere y’umukuru w’igihugu ubwo uturere tuzaba tumumurikira imihigo twahize , duharanira kuyesa no kuyibona mo amanota ashimihsjie.
Nubwo hari imihigo ikiri hasi ariko umuyobozi w’Akarere wungirije ushinzwe iterambere ry’ubukungu, madame Kankindi Léoncie yavuze ko mu bufatanye n’abaturage bose b’aka karere icyizere cyo kuzaza mu myanya y’imbere uyu mwaka abaturage batabura  kukigira kuko n’iyo bavuga ko ikiri hasi muri aya mezi 3 asigaye ngo bayimurikire umukuru w’igihugu nta kuryama ngo basinzire, ngo bazaruhuka ari uko bayigejeje ahashimishije, ngo kereka iyo bizagaragara ko irimo ibibazo biterwa n’abandi, nk’abafatanyabikorwa batubahiriza ibyo bemeye, ba rwiyemezamirimo badindiza ibyo bakora n’abandi bashobora gutuma hari ibidindira kandi intego yabo ari ukubyihutisha bikagerwaho.
Nubwo muri iryo genzura ry’ishyirwa mu bikorwa ry’imihigo  barebaga imihigo muri rusange ariko mu byitabwagaho cyane kwari ukureba ibikorwa by’ubuhinzi, bita cyane ku guhuza ubutaka, gukoresha ifumbire mva ruganda n’ibindi bigendana nabyo, imiturire cyane cyane iyo ku mudugudu, no kureba niba hari igishushanyo mbonera gikurikizwa mu kubaka uwo mudugudu ndetse n’isuku cyane cyane kureba niba hari ubusitani bwiza, busukuye ahari inyubako za Leta nko ku biro by’imirenge, iby’utugali,, ibigo by’amashuri, ibigo nderabuzima n’ahandi .
Mu minsi 2, urwego rw’intara y’uburengerazuba rushinzwe gusuzuma aho imihigo igeze ishyirwa mu bikorwa bazamara mu karere ka Rusizi bazanasura imirenge hafi ya yose igize aka karere birebere niba ibyo babwiwe ari byo biri mubikorwa.


text:
Uko bateka isupu y’inkoko itogosheje
Hari uburyo bwiza kandi bworoshye bwo guteka isupu/boyilo y’inkoko itogosheje kandi ikaba iryoshye, yujuje intungamubiri zose nta n’ingaruka n’imwe yatera ku buzima bw’umuntu, Dore uburyo uyiteka"
Ibikoresho
Inkoko yose
Litiro 2,5 z’amazi akonje
Sereri
Igitunguru 1
Ikiyiko cy’umunyu
Karoti 2 nini
uko bikoreshwa
1.Ronga inkoko mu mazi akonje,wirinde gukoresha ashyushye kuko ashobora kwangiza inyama maze zikaba zagira ingaruka ku buzima kandi anakuza bacteria zitera indwara nyinshi
2.Reba neza ko nta hantu nahamwe hahishe umwanda kuko ibice bimwe na bimwe by’inkoko bihisha imyanda myinshi,kandi ukoreshe amazi yonyine
3.Koresha icyuma gityaye ukatemo ibice bito bito kandi uyikureho n’ibinure byaba biyiriho.
4.Shyira mu isafuriya ugiye gutekamo maze ushyiremo za nyama z’inkoko wakasemo ntoya,ushyiremo n’umunyu.
5. Pfundikira neza mu buryo ntahanyura umwuka na hamwe,kugirango bihite bibira nibura iminota 10 maze woroshye umufuniko umwuka utangire gusohoka
6. Birekere ku muriro amasaha 2 n’iminota 15 kugira ngo inyama zibanze gushya neza
7. Katiramo igitunguru,sereri na karoti na puwaro ebyiri
8. Bireke nabyo bibanze bitogotane na za nyama indi minota 45,noneho ubigaragure usa nuvanga kugira ngo isupu ize kuba isa neza
9.Biterure ku ziko maze ubisuke mu yindi safuriya maze za nyama uzivanemo amagufa
10.Bigarure ku ziko akanya gato nyuma yo kuvanamo amagufa, kugirango ushyushye isupu,maze ubitegure bigishyushye
N.B:Ibyo wakenera gukoresha byose ushobora kubihahira murukali.com bakabikugezaho cg ku ma supermaket atandukanye.
Muryoherwe!


text:
Nyamagabe: Abayobozi baragirwa inama yo gukora cyane no kunyurwa
Abayobozi mu nzego zitandukanye z’akarere ka Nyamagabe, bagiriwe inama yo gukora cyane kandi bakagira umuco wo kunyurwa, nyuma y’uko hagaragaye bamwe mu bayobozi batitwara neza ndetse n’abakoresha nabi umutungo wa leta, bikaba byagira ingaruka ku iterambere ry’igihugu.
Kuri uyu wa 28 Mutarama 2015, mu karere ka Nyamagabe mu imurikabikorwa ry’akarere ka Nyamagabe, rigamije kugaragaza ibyagezweho, abayobozi basabwe gukorana neza n’abaturage, buzuza inshingano bahawe kandi bakarangwa n’umuco wo kunyurwa
Guverineri w’intara y’amajyepfo, Bwana Alphonse Munyantwali yabwiye abitabiriye ko iby’ibanze nk’abakozi bakorera leta babifite bakwiye kunyurwa nibyo bafite, bakareka bikagwira iterambere rikagerwaho kugira ngo buri wese bizamugere ho mu gihe gikwiye
Yagize ati: “ibyibanze turabifite rwose, nagira ngo mbasabe, cyane cyane twebwe abakorera leta, abokora umurimo wo gukorera igihugu, wo gukorera abanyarwanda, kandi natwe turikorera kuko biduteza imbere nimureke tunyurwe, mureke ahubwo dukore cyane uko byiyongera bizatugeraho twese.â€
Guverineri w’intara y’amajyepfo yashimiye abafatanyabikorwa b’akarere ka Nyamagabe baturutse mu miryango itandukanye itegamiye kuri leta, ubufasha bageza ku karere mu bikorwa by’iterambere.
Yagize ati: “icyo twashima n’uko ibikorwa bikorwa n’abafatanyabikorwa birajya muri gahunda za leta nyirizina ntago dusobanya, ikindi urwego bafasha umuturage guterimbere mu rwego rurambye bumuherekeza mu kwigira, biragaragara ko ari ibikorwa bifatika.â€
Iki gikorwa kandi cyari cyitabiriwe n’abahagarariye amadini n’amatorero, kubera uruhare bagira mu bikorwa by’iterambere ry’akarere ka Nyamagabe


text:
Guverineri w’Intara y’Iburengerazuba (Rwanda) Munyantwali Alphonse hamwe na Guverineri w’Intara ya Kivu y’Amajyaruguru mu gihugu cya Repubulika Iharanira Demokarasi ya Kongo (DRC) Jurien Paluku basinye masezerano y’Ubufatanye mu buhahirane,umutekano ndetse no mu gukurikirana ikirunga cya Nyiragongo.
Aya masezerano yasinywe kuri uyu wa 07 Gashyantare 2018 mu karere ka Rubavu nyuma y’ inama yahuje abayobozi b'izi ntara zombi bayoboye na ba Guverineri bazo hagamijwe kuganira ku mikoranire nk’intara zituranye muri rusange.
Nk'uko byagarutsweho na ba Guverineri bombi, ngo by’umwihariko ku bijyanye n’ikirunga cya Nyiragongo iyi nama yateguwe hagamijwe kuganira ku bibazo byabaye ubwo iki kirunga cyarukaga muri 2002 hirindwa ko mu gihe cyazaruka mu bihe biri imbere byazasubira.
Bime mu bibazo byagaragaye mu iruka ry’iki kirunga muri 2002 harimo nko kuba amakuru ku iruka atarabonekaga byoroshye ndetse na bamwe mu baturage bakaba batarahaye agaciro amakuru bahabwaga.
Ibi biganiro bikaba byaragarutse ku buryo abantu ku mpande zombi babyifatamo mu gihe cyazab cyongeye kuruka cyane ko kugeza ubu ubushakashatsi bugaragaza ko iki kirunga cya Nyiragongo kitarazima bivuze ko kibva kigishobora kongera kuruka.
Amasezerano yasinywe na ba Guverineri bombi akaba agamije gukomeza guteza imbere ubufatanye mu buhahiranei ndetse no mu kubungabunga umutekano nk’abaturanyi ariko n’imikoranire mu gukurikirana iki kirunga kiba gishobora guteza ibibazo abaturage b’intara zombi mu gihe habayeho iruka.


text:
Uwitwa MUKAMUKAMA mwene BENDA Abassa na UMUTESI Sifa, utuye mu mudugudu wa Kabuye, Akagari ka Cyanya, umurenge wa Kigabiro, Akarere ka Rwamagana, Intara y’Iburasirazuba, yasabye uburenganzira bwo guhindura izina MUKAMUKAMA asanganywe akarisimbuza izina AKINEZA mu mazina asanganywe, MUKAMUKAMA Assoumini akitwa AKINEZA Assoumini mu Irangamimerere.
Impamvu atanga ni uko izina MUKAMUKAMA atari irinyarwanda kandi nyiraryo ari Umunyarwandakazi; ibi bikaba byamuteraga ipfunwe mu bandi bituma arihindura mu buryo bunyuranyije n’amategeko kuko atari azi inzira binyuramo.
Akaba asaba kwemererwa binyuze mu nzira zemewe n’amategeko, guhindura izina MUKAMUKAMA akarisimbuza izina AKINEZA mu mazina asanganywe MUKAMUKAMA Assoumini bityo akitwa AKINEZA Assoumini mu gitabo cy’Irangamimerere kirimo Inyandiko ye y’Ivuka.


text:
Profile Views : 12,950
Song Plays : 208,192
Song Downloads :173,338
Danny Vumbi ku mazina ye nyakuri yitwa Semivumbi Daniel yavutse tariki 28 Ukwakira 1978. Niwe wavutse ari imfura mu muryango w'abana 9, yavutse kuri Eline Kangeyo, na Se Jean Baptiste Serushago, Danny Vumbi akaba atuye muri Kigali, Akarere ka Nyarugenge, Umurenge wa Kimisagara, arubatse afite abana babiri, Henry Jayz Ineza na David Ihirwe.
Mu bijyanye n'amashuri yize, afite Impamyabumenyi ya Kaminuza yaherewe KIE mu bijyanye no kwigisha, iyi mpamyabumenyi yaje kuyibyaza umusaruro dore ko yahise anatangira kwigisha imibare, nyuma aza kuba Ushinzwe Imibereho myiza ahitwa Kintobo, nyuma yaho yanakoze nk'umunyamakuru kuri Radio Authentique.
Yatangiye muzika muri 2002 ari mu itsinda rya KIE Music Band, mu mwaka wa 2014 aza gushinga itsinda afatanyije na Gatsinzi Victor Fidele baryita The Brothers baza kwinjizamo na Fikiri Nshimiyimana uzwi nka Ziggy 55, Nyuma y'igihe kitari gito abarizwa mu itsinda rya The Brothers yabanagamo na bagenzi be; Ziggy 55 na Victory Fidele Gatsinzi uzwi ku izina rya Vicky, baje gutandukana bitewe no kubura akanya gahagije ko kwibanda kuri muzika yabo.
Danny Vumbi yatangiye kujya akora indirimbo ari wenyine zitangira gukundwa, biba akarusho ubwo yasohoraga indirimbo yise "Ni Danger" yaje kumugeza ku yindi ntera mu bijyanye n'abafana dore ko yakunzwe n'ab'ingeri zose, Kugeza ubu Danny Vumbi akaba ari umuhanzi umaze kumenyekana ndetse akaba ari umwanditsi mwiza w'indirimbo z'abahanzi bandi batandukanye zagiye zinakundwa ku rwego rwo hejuru.


text:
Amakuru agera ku IGIHE avuga ko tariki 8 Nzeri 2016, aribwo izi inka uko ari enye zapfuye nyuma yo guhabwa aside n’abantu batari bamenyekana.
Radiyo Rwanda yatangaje ko nyuma y’aho bigaragariye ko izo nka zahumanyijwe hahise hafatwa umwanzuro wo kuzitwika no kuzitaba kugira ngo hatagira abaturage bazirya.
Abaturage barimo na bene zo bavuga ko batazi impamvu amatungo yabo yishwe ahumanyijwe ngo cyane cyane ko nta n’uwari warabihanangirije nibura ababwira ko zibonera.
Umugabo umwe yagize ati “Izanjye zari eshatu. Harimo n’ifite amezi makuru , ntabwo byajya munsi ya miliyoni imwe n’igice.”
Undi ati “Nta kibazo cyo kuvuga ngo twoneshaga kuko nta n’umunsi n’umwe bari batwiyama.” Undi mugore yagize ati “Urugomo nk’urwo ntabwo twarugiraga.”
Ushinzwe ubworozi mu Karere ka Bugesera, Kayitankore Leonidas, nawe yemeza ko nyuma yo gupima izo nka byagaragaye ko zahumanyijwe ndetse bikaba ari yo mpamvu hafashwe umwanzuro wo kuzitwika no kuzitaba bitewe n’uko hagize umuturage uzirya yagira ingaruka zikomeye.
Yagize ati “ Tumaze kubyumva byabaye ngombwa ko tuza kuzipima ngo turebe icyo zazize, tumaze kuzisuzuma twasanze bazihaye aside bagiye bayishyira ku mababi y’ibiti inka zirya, twagiye dusanga aho bayisutse ku biti byagiye byuma kandi n’amababi yabyo yagiye atoboka.”
Ngo isuzuma ryaje kwerekana ibyo bibabi mu bifu by’izo nka hatatwa umwanzuro ko nta muntu n’umwe uzirya.
Bivugwa ko Poliisi y‘Igihugu yahise ita muri yombi abantu babiri bacyekwaho uruhare mu guhumanya izo nka enye.


text:
Kayonza: Abagize komite z’urubyiruko mu mirenge ntibumva impamvu leta ibuza abaturage gucuruza inzoga zifatwa nk’ibiyobyabwenge
Bamwe mu bagize komite z’urubyiruko ku rwego rw’imirenge igize akarere ka Kayonza bavuga ko batumva impamvu leta y’u Rwanda ibuza abaturage bayo gucuruza inzoga ya Kanyanga ifatwa nk’ikiyobyabwenge More...
Bugesera: Urubyiruko rwiyemeje guhagurukira ikibazo cy’ibiyobyabwenge
urubyiruko Inzego z’urubyiruko mu karere ka Bugesera zirasabwa gufata iya mbere mu gukangurira urubyiruko bagenzi babo kwirinda ibiyobyabwenge kuko ababikoresha babana na bo umunsi ku munsi. Ibyo babikanguriwe More...
Cyanika-Urubyiruko rurasabwa kumenyekanisha ibyo rukora
Urubyiruko rwo mu murenge wa Cyanika ho mu karere ka Burera rurasabwa kujya rutanga raporo y’ibyo rukora ku bakuriye urubyiruko mu rwego rw’akarere kugira ngo babafashe mu byo bakora. Ibyo babisabwe More...
Karongi: Urubyiruko rurashimirwa imirimo y’amaboko rwakoze
Abasore n’inkumi 230 baturuka mu mirenge inyuranye y’akarere ka Karongi bari bamaze ibyumweru 3 mu ngando, barashimirwa imirimo y’amaboko bakoze itazibagirana muri Rubengera.Iyi More...
Gahini: Urubyiruko rurangije amashuri yisumbuye rwiyemeje guhindura amateka y’u Rwanda
Urubyiruko rw’abanyeshuri barangije amashuri yisumbuye bari mu itorero ry’igihugu mu murenge  wa Gahini wo mu karere ka Kayonza, ngo rufite gahunda yo kuzahindura amateka mabi yaranze u Rwanda bakongera More...


text:
Ni izina ryandikwa mu buryo bwinshi butandukanye kuko bamwe bandika Susanna, Suzan, Suzanna, Suzanne, Sawsane , Susannah , Sousanna ,Shoshannah ,Suzana ,Zuzana, Zuzanka, Zuzka ,Susanne, Sanne, Susann,Susanna, Suzanne, Sanne n’ubundi.
Bimwe mu biranga Suzanne
Suzanne agira impano zitandukanye, azi gutegura ibirori, azi gucuruza, azi gutanga ibitekerezo kandi azi kwemeza abantu.
Ni umuntu udashabutse, udakunda ko ibimwerekeye bijya hanze, ugira ibanga ariko kandi ku cyo adashaka gukora aba ari umuhezanguni. Ni umuntu ukunda kwigenga, ugira ubushake n’umwete utuma ibyo arimo abigeraho vuba bitamugoye.
Ni umuntu wigirira icyizere cyane ariko akarangwa na none n’ubwirasi, ahora ashaka ko abantu bamushimagiza ndetse yumva ko ibitekerezo bye bitavuguruzwa.
Ahorana ibitekerezo byo gukora, akunda ibintu bitunganye, ni umuntu ubasha gukora ibintu byinshi mu gihe kimwe.
Yihesha icyubahiro, agatuma n’abandi bamwubaha kuko atarya iminwa kandi akanga akarengane. Yita ku bandi no kubateza imbere, agira ubumuntu n’ibikorwa bye aba yumva ko bitagira uwo bikomeretsa.
Ni umuntu ucecetse, wanga amagambo, ibye biba ahabona. Ntagira gukebakeba kandi ubimenya neza iyo ukundanye nawe, aba ari umukunzi w’ibihe byose.
Iyo akiri umwana, aba ari umunyabwuzu, ashimishije. Aba agaragaza kugira indoto nyinshi z’ibyo yifuza kugeraho ndetse iyo akuze usanga abishyira mu bikorwa.


text:
Kuri uyu wa Gatanu ubwo hasozwaga icyumweru cyo kwibuka, iki gikorwa nabwo cyarabaye ariko kirangira abantu batandukanye batakivugaho rumwe, bamwe bavuga ko bitewe n’uburyo kigenda, kidakwiye kujyana n’ibikorwa byo Kwibuka Jenoside yakorewe Abatutsi mu 1994.
Muri uwo mukino, humvikanamo igisa n’ibitwenge ndetse umuyobozi w’ibiganiro aba asa n’uwogeza, mu mvugo zitumvikanisha ko ari igihe cyo kwibuka.
Mu kiganiro na IGIHE, Umunyamabanga Nshingwabikorwa w’Umurenge wa Kanjongo, Twagirayezu Zacharie, yavuze ko hashize igihe uyu mukino ukoreshwa mu mudugudu wa Kivugiza umwe mu igize Akagali ka Kibogora, bagahana impano mu bihe byo Kwibuka.
Gusa kuri uyu wa Gatanu uyu mukino wabayeho umara iminota hafi 50 kuko abatuye umudugudu ari benshi, ku buryo ibikorwa byo Kwibuka bivugwa ko byatangiye ahagana saa tatu bikarangira ahagana saa saba n’iminota 45, mu gihe Komisiyo y’Igihugu yo Kurwanya Jenoside yo igena imiterere y’umunsi wo Kwibuka, ivuga ko icyo gihe [cyo kwibuka] gikwiye kuba mu gihe kitarenze amasaha atatu, “kugira ngo byorohereze abawitabiriye kandi hirindwe umunaniro”.
Muri uwo mukino kandi, ngo uwari uhagarariye itsinda ry’abantu baturutse i Kigali bavuka Kanjongo yaje kugaragaza ko wamaze umwanya munini, agaragaza ko wajya ukinwa ariko mu gihe kitari umunsi wo kwibuka, kugira ngo Kwibuka nabyo bihabwe umwanya wabyo.
Twagirayezu yakomeje agira ati “Abatuye umudugudu haba harimo abacitse ku icumu n’abataracitse ku icumu, noneho bagatomborana, bagahana impano. Hari abahabwaga impano ukabona ibyishimo biramurenze, ari naho byavuye ko mu gihe cyo kwibuka bidakwiye gukorwa bityo.”
Yavuze ko nyuma y’inama bahawe n’ubuyobozi bahise bahagarika iki gikorwa, kikazajya kiba kidahujwe n’iminsi yo Kwibuka.
Yakomeje agira ati “Ntabwo igikorwa nyir’izina ari icyo gupfobya Jenoside kuko Ibuka niyo igitegura ku rwego rw’umurenge. Perezida wayo niwe uyitegurana n’uw’umudugudu, kandi iyo urebye uburyo abantu babanye, ubona uwo mudugudu waratambutse iyindi.”
Umuyobozi Wungirije w’Akarere ka Nyamasheke Ushinzwe Imibereho Myiza, Mukamana Claudette, nawe wari muri uwo muhango, yabwiye IGIHE ko iki gikorwa cyatangiye mu 2013, ubwo muri aka karere hari ibibazo mu bumwe n’ubwiyunge, aho wasangaga abarokotse jenoside n’abayikoze badashobora no guhura ngo basuhuzanye.
Nyuma ngo Ibuka n’abayobozi muri uyo murenge baje kugira igitekerezo cyo gukora igerageza mu mudugudu umwe babonaga ko urimo ikibazo gikomeye, binyuze muri tombola, umuntu wacitse ku icumu agatombola utaracitse ku icumu, nabo bikaba uko.
Mukamana yakomeje agira ati “Icyaje kugaragara ni uko wenda mbahaye nk’ingero, hari umuntu wari ufite imitungo yishyuzwa, yangije [mu gihe cya jenoside], hanyuma atora uwo yangaga kwishyura, n’uwo yangirije nawe aramutora. Cya gikorwa gisa n’ikibakanguye, bo ubwabo bariyunga, baranishyurana, ubu ni abavandimwe beza cyane banatanga ubuhamya.”
“Hanyuma haza kubaho undi muntu wari warafunzwe aza gufungurwa, n’undi warokotse Jenoside yakorewe Abatutsi. Nabo ntawajyaga imbizi n’undi, nta nubwo bashoboraga kuvugana kandi ari abaturanyi, ari abantu bagakwiye kuba barahurirana, ari abantu abana babo bakwiye no gutemberana, ariko nta mwana wageraga mu rugo rw’undi.”
Ngo aba umunsi umwe, baje gutomborana basigara bibaza bati ‘tuzabivuganaho dute, bose baricecekera’. Uyu muyobozi yakomeje agira ati “Nyuma umwe agiye kuvuga ati umuntu tugiye kubakana ubumwe ni naka, abantu bose kuko bari bazi imibanire yabo, barumirwa. Undi nawe ati nanjye ntunguwe no kubona ariwe wantoye. Bati ubu tugiye kwereka abantu ko ibintu byose bishoboka. Byahereye muri uwo mudugudu bituma abantu babana neza bakajya babikora.”
Nyuma y’uko imigendere y’iki gikorwa ijowe, Mukamana yavuze ko hagomba guhinduka uburyo cyategurwagamo. Ati “Ni igikorwa kimaze igihe gikorwa wenda abantu bagiha umurongo mwiza n’igihe cyacyo cyihariye […] Mu bitekerezo byatanzwe twasanze ari n’igikorwa kigomba kwaguka, tukajya dutegura igihe cyacyo nko ku munsi wo Kwibohora, mu gihe cy’ubumwe n’ubwiyunge, muri make abantu bagategura igihe cyacyo, ntigihure n’umunsi wo Kwibuka.”
Muri icyo gikorwa cyo Kwibuka, umushyitsi mukuru yari Depite Kankera Marie Josée. Nubwo tutabashije kuvugana nawe kuko telefoni ye itari ku murongo ubwo twandikaga iyi nkuru, amakuru IGIHE yabonye ni uko nawe yasize avuze ko icyo gikorwa cyatandukanywa n’ibikorwa bisanzwe byo Kwibuka.